7 Bekas Atlet Yang Kini Menjadi Pelakon Popular

Setelah memerhatikan setiap pergerakan mereka di atas padang (atau di dalam stadium), ia hampir nampak natural bagi sesetengah atlet untuk mempamerkan persembahan yang meyakinkan – malah memenangi anugerah – apabila mereka menceburkan diri ke dalam industri hiburan.

Walaupun kita tahu sejarah beberapa bekas atlet yang kini menjadi pelakon (seperti pengusti Dwayne Johnson dan John Cena), anda pasti akan terkejut dengan beberapa pelakon ini yang telah memulakan kerjaya profesional mereka di atas padang.

Do you smelllll what The Rock is cookin’?!

Kita semua telah diperkenalkan kepada Dwayne “The Rock” Johnson sebagai superstar WWF yang kening kanannya mempunyai kehidupan tersendiri, tetapi adakah anda tahu bahawa dia pernah menceburi kerjaya dalam bola sepak Amerika secara profesional? Sewaktu muda, Johnson bermain untuk Miami Hurricanes di kolej dan memenangi kejohanan kebangsaan sebagai sebahagian daripada barisan pemain tahun 1991.

Impiannya, bagaimanapun, terputus apabila dia dilepaskan oleh Calgary Stampeders, salah satu pasukan dalam Liga Bola Sepak Kanada, pada musim pertamanya. Mengikut jejak langkah bapa dan datuknya, dia memutuskan untuk meneruskan kerjaya dalam gusti profesional dan menandatangani kontrak bersama WWE (ketika itu dikenali sebagai WWF) pada tahun 1996.

Johnson membuat penampilan sulungnya dalam dunia lakonan pada tahun 1999 dengan memainkan peranan sebagai bapanya, Rocky Johnson dalam sitkom That ‘70s Show,. Dia kemudiannya membuat debut filem pada tahun 2001 menerusi filem The Mummy Returns.

Dia telah membintangi filem yang tidak terkira banyaknya, dan juga mengasaskan syarikat produksi Seven Bucks Productions pada tahun 2012, yang telah menghasilkan beberapa filem seperti Baywatch, Jumanji: Welcome to the Jungle, Fast & Furious Presents: Hobbs & Shaw, dan filem aksi komedi rompakan yang akan datang, Red Notice yang dibintangi oleh Johnson sendiri bersama Ryan Reynolds dan Gal Gadot.

Fast & Furious Presents: Hobbs & Shaw

Fast & Furious Presents: Hobbs & Shaw

Fast & Furious Presents: Hobbs & Shaw

Bagi peminat gusti, dia akan sentiasa menjadi ‘Batista’.

Dikenali kerana kerangka ototnya yang sangat besar, Bautista memulakan kerjaya gusti profesionalnya pada tahun 1999 dan menandatangani kontrak dengan WWF pada tahun berikutnya. Dia dengan cepat menjadi terkenal di gelanggang WWF dan telah menjadi juara dunia sebanyak enam kali, memenangi Kejohanan Heavyweight Dunia empat kali dan Kejohanan WWE dua kali.

Filemografi awal Bautista lebih kepada pelakon jemputan dan cameo sebagai dirinya dalam rancangan TV seperti Smallville dan Chuck. Pada tahun 2014, dia memainkan watak sebagai Drax the Destroyer dalam Guardians of the Galaxy, sekaligus membuka jalan untuknya membuat lebih banyak penampilan dalam Marvel Cinematic Universe, serta membintangi beberapa filem blockbuster utama seperti Spectre, Blade Runner 2049, Army of the Dead, dan yang paling terbaru, Dune.

Walaupun membuat penampilan pertamanya di skrin pada usia tujuh tahun dalam filem Malcolm X karya Spike Lee, yang dibintangi bapanya, Denzel Washington sebagai watak utama, John David Washington tidak serta-merta mengikut jejak langkah bapanya dalam bidang lakonan.

Setelah cemerlang dalam bola sepak, bola keranjang dan sukan trek di sekolah menengah, Washington terus bermain bola sepak di Morehouse College dan menandatangani kontrak dengan St. Louis Rams pada tahun 2006. Selama empat tahun, dia memainkan posisi ‘running back’ untuk United Football, di Liga Sacramento Mountain Lions sehinggalah liga tersebut berhenti beroperasi pada Oktober 2012.

Washington berjaya mendapat peranan utama pertamanya apabila dia dipilih untuk membintangi siri TV HBO Ballers sehingga tahun 2019. Dia juga memainkan watak utama dalam filem BlackKkKlansman arahan Spike Lee dan Tenet arahan Christopher Nolan, serta yang terbaru,  Malcolm & Marie dan Beckett.

Sewaktu kanak-kanak, pemenang anugerah Emmy, Uzo Aduba, telah berkecimpung dalam sukan luncur ais. Bintang Orange Is the New Black itu juga pernah mendapat biasiswa ke Universiti Boston di mana dia menjadi salah seorang pelari pecut terkemuka dan juga memegang rekod pecut di universiti.

Bergerak pantas ke hari ini, Aduba terus melenturkan otot ketahanannya di tengah-tengah projek lakonan, dengan menyertai Maraton Boston dan Maraton Bandar New York.

Sebelum melenturkan otot-otot besarnya di layar perak, John Cena telah membina karier dan memenangi tali pinggang kejuaraan WWE. Dia dianggap sebagai salah seorang ahli gusti profesional terhebat sepanjang zaman, menyamai bekas ahli gusti profesional, Ric Flair untuk kejuaraan dunia paling banyak dalam sejarah gusti profesional.

Kerjaya lakonan Cena bermula dengan membintangi filem The Marine, 12 Rounds, dan Legendary – ketiga-tiganya diterbitkan oleh WWE Studios,  syarikat filem untuk WWE. Sejak itu, dia telah membawa karismatik komedinya ke dalam beberapa filem seperti Trainwreck dan Blockers, serta blockbuster berprofile tinggi seperti Bumblebee dan The Suicide Squad.

Pada hari-hari sebelum Jason Statham berhenti memanjangkan rambutnya, superstar filem aksi itu adalah sebahagian daripada skuad terjun kebangsaan Britain, yang dianggotainya selama 12 tahun dan juga bertanding di Sukan Komanwel 1990. Dia juga seorang pemain bola sepak dan berlatih seni mempertahankan diri Cina, kickboxing, dan karate pada masa mudanya.

Selepas membuat debut filem dalam Lock, Stock and Two Smoking Barrels arahan Guy Ritchie pada tahun 1998, Statham berjaya menembusi Hollywood dan membintangi beberapa filem aksi terkenal seperti Snatch dan The Transporter. Pada tahun-tahun berikutnya, dia mengukir niche untuk dirinya dengan memainkan watak yang tabah dan keras dalam filem seperti Mechanic: Resurrection dan juga bekerjasama dengan beberapa bintang aksi paling ikonik dunia dalam filem Expendables dan francaisFast and Furious.

Lock, Stock and Two Smoking Barrels

Lock, Stock and Two Smoking Barrels

Lock, Stock and Two Smoking Barrels

Statham juga berkemampuan untuk menonjolkan sisi komedinya sebagai pengintip yang tidak cekap dalam Spy bersama-sama Melissa McCarthy, Jude Law, dan Rose Byrne.

Sebelum nyanyian popular ‘A Thousand Miles’, Terry Crews pernah bermain bola sepak Amerika di kolej dan juga meneruskan kerjaya bola sepak profesional. Masanya di NFL termasuklah berkhidmat dengan Los Angeles Rams, Green Bay Packers, San Diego Chargers, dan kemudiannya Washington Redskins, dan Philadelphia Eagles sebelum dia bersara pada tahun 1997 dan berpindah ke Los Angeles untuk mengejar karier lakonan.

Pada masa kini, dia lebih dikenali kerana menyanyikan lagu ‘A Thousand Miles’ yang tidak dapat dilupakan dalam White Chicks, iklan Old Spice dan sebagai Sarjan Terry Jeffords yang menyukai yogurt dalam Brooklyn Nine-Nine.

Pemain bola sepak Brazil, Neymar da Silva Santos Júnior telah banyak melakukan aksi berganda apabila dia muncul secara ringkas dalam dua episod Money Heist Part 3. Dalam rancangan itu, Neymar memainkan watak João, seorang sami di biara Itali di mana Berlin dan Palermo merancang rompakan Bank of Spain.

Nampaknya dia tidak akan berhenti bola sepak dalam masa terdekat ini, dia baru sahaja menyambung kontraknya dengan Paris Saint-Germain F.C.


Rosa Salazar Mahu Membalas Dendam Dalam Trailer “Brand New Cherry Flavor”

Netflix telah melancarkan trailer rasmi Brand New Cherry Flavour untuk minisiri seram psikologi mereka yang akan datang, yang dibintangi oleh Rosa Salazar dan Catherine Keener. Siri ini dijadualkan untuk tayangan pada 13 Ogos.

Video tersebut, yang anda boleh lihat di bawah, menampilkan Salazar sebagai pembikin filem yang bercita-cita tinggi yang dikhianati dan dizalimi oleh produsser. Oleh kerana itu, dia meminat pertolongan watak lakonan Keener untuk membalas dendam terhadap orang yang menzalimi dirinya.

Trailer itu memberikan pratonton kepada kita mengenai adegan-adegan mengerikan dan mengganggu yang harus kita jangkakan dalam siri terhad yang akan datang superti makhluk malam yang menyeramkan, anak kucing yang memakan anjing mati, dan watak Salazar dipukul dengan teruk.

Dalam Brand New Cherry Flavor, Lisa N. Nova datang ke LA untuk mengarahkan filem pertamanya. Tetapi, apabila dia mempercayai orang yang salah dan ditikam di belakangnya, segalanya berubah, dan projek impiannya bertukar menjadi mimpi buruk. Mimpi ngeri ini mempunyai zombi, pembunuh upahan, anak kucing supernatural dan artis tatu misteri yang suka meletakkan sumpahan kepada seseorang. Dan Lisa harus mengentahui beberapa rahsia dari masa lalunya untuk keluar dengan selamat.

Siri terhad 8 episod ini dibintangi oleh Rosa Salazar (Alita: Battle Angel), calon Oscar, Catherine Keener (Get Out), Manny Jacinto (The Good Place), Eric Lange (Unbelievable) dan Jeff Ward (Agent of  SHIELD).

Brand New Cherry Flavour ditulis dan diterbitkan oleh Nick Antosca (Channel Zero, The Act) dan Lenora Zion (Channel Zero), yang turut turut berfungsi sebagai showrunner. Episod pertama diarahkan oleh Arkasha Stevenson.


Michelle Yeoh Sertai “The Witcher: Blood Origin” Sebagai Scían

Netflix mengesahkan hari ini bahawa Michelle Yeoh akan menyertai siri yang akan datang, The Witcher: Blood Origin dengan membawa watak utama sebagai Scían.

Berikut adalah perincian mengenai watak Scían;

“Scían adalah yang terakhir dalam suku elf-pedang. Tiada siapa yang boleh menandingi kehebatannya menggunakan pisau, dan tidak ada yang membawa banyak kehilangan di dalam hati mereka. Apabila ada kesempatan untuk mengambil pedang suci yang dicuri, diambil dari suku yang dijatuhkan dengan cara jahat, dia melancarkan dirinya dalam misi berbahaya yang akan mengubah nasib Benua.”

Yeoh akan menyertai Laurence O’Fuarain yang akan membawa watak Fjall. Dilahirkan dalam klan pahlawan yang bersumpah untuk melindungi seorang Raja, Fjall membawa bekas luka yang dalam, kematian orang yang disayangi yang terbunuh dalam pertempuran ketika menyelamatkannya.

Parut yang tidak akan membiarkannya tenang, atau berdamai dengan dirinya atau dunia di sekelilingnya. Dalam usahanya untuk menebus, Fjall akan bertempur di samping sekutu yang paling tidak mungkin ketika dia menempuhi jalan-jalan dendam di seberang benua yang sedang bergolak.

Blood Origin merupakan siri terhad aksi-nyata dan prekuel untuk siri popular Netflix, The Witcher. Ditetapkan di dunia elf, 1200 tahun sebelum dunia The Witcher, siri ini akan menceritakan kisah yang hilang – penciptaan prototaip pertama Witcher, dan peristiwa penting yang membawa kepada “penyatuan sfera”, ketika raksasa, manusia dan elf bergabung menjadi satu.

Declan de Barra akan bertindak sebagai Penerbit Eksekutif dan Showrunner dan Lauren Schmidt Hissrich sebagai Penerbit Eksekutif. Andrzej Sapkowski akan berfungsi sebagai perunding kreatif dalam siri ini. Jason Brown dan Sean Daniel dari Hivemind, dan Tomek Baginski dan Jarek Sawko dari Platige Films akan menjadi penerbit eksekutif.


Filem Inspirasi Pilihanraya Ke-14 Bakal Dihasilkan

Kemeriahan dan suasana mendebarkan semasa pilihanraya yang lalu telah menjadi inspirasi kepada pembikin filem tempatan. Berjudul “Rise: Ini Kalilah”, filem berkenaan diinspirasikan dari Pilihanraya ke-14 yang lalu dan akan dibintangi beberapa pelakon hebat seperti Remy Ishak, Jack Tan, Sangeeta Krishnasamy dan Mira Filzah.

Filem “Rise: Ini Kalilah” akan mengisahkan perjalanan beberapa rakyat Malaysia semasa pilihanraya ke-14 yang lalu. Ia akan mengandungi beberapa cerita seperti liku-liku yang dihadapi oleh pelajar Malaysia diluar negara dan juga seorang ahli perniagaan yang berhadapan dengan tuduhan bermotifkan politik dalam menjalankan tanggungjawab mereka sebagai rakyat Malaysia.

Filem ini diarahkan oleh Saw Teong Hin, Nik Amir Mustapha serta Prem Nath dan ianya diterbitkan oleh syarikat Prodigee Film, Filmmaker Studio dan WebTVAsia.

Penggambaran Rise: Ini Kalilah akan memakan masa selama tiga bulan dan akan dilakukan dibeberapa lokasi di Malaysia, Singapura dan Britain. Filem ini akan menemui penonton pada 13 September ini.


Vic Geram Je Tengok Pemanduan Amatur Stu Dalam Klip Filem Terbaru Stuber

20th Century Fox telah melancarkan klip terbaru dari filem aksi komedi mereka berjudul Stuber. Klip tersebut menunjukkan pertemuan pertama kali diantara Vic (Dave Bautista) dan pemandu Uber, Stu (Kumail Nanjiani). Anda boleh tonton klip tersebut dipemain video dibawah.

Stu (lakonan Kumail Nanjiani) aka Stuber merupakan pemandu Uber yang rajin dan berdedikasi. Suatu hari, dia mengambil penumpang bernama Vic (Dave Bautista) tanpa mengentahui yang penumpangnya ada anggota polis yang sedang memburu pembunuh kejam. Segalanya menjadi kucar kacir dan Stu mengalami pengalaman yang cukup pahit, terpaksa bergantung kepada kecerdasanya, kehidupannya dan tidak lupa, rating 5 bintang yang diimpikannya.

Filem ini diarahkan oleh Michael Dowse dan turut dibintangi Iko Uwais, Natalie Morales, Betty Gilpin, Jimmy Tatro, Mira Sorvino dan Karen Gillan.

Dengan aksi yang hebat, lawak yang kelakar serta pengaruh era 80a, pasti anda akan meminati filem ini. Stuber akan ditayangkan pada 12 Julai 2019


Lagi Drama & Rancangan Terpaksa Dihentikan Akibat Pandemik COVID-19

Beberapa rancangan ‘variety’ dan drama terpaksa menghentikan produksi mereka untuk mengelakkan penyebaran COVID-19.

Pada 24 Ogos, SBS mengumumkan bahawa Running Man dan Master in the House telah menghentikan penggambarannya. Menurut jurucakap SBS, “Penggambaran itu dibatalkan demi menjaga kesihatan dan keselamatan para pelakon dan kru. Segmen yang telah dirakam akan tetap disiarkan. Kami kini sedang membincangkan tarikh penggambaran seterusnya. “

Studio Dragon, yang menghasilkan drama untuk tayangan di saluran seperti tvN, OCN, dan KBS, juga telah menghentikan produksi.

Kim Young Gyu, pengurus produksi untuk Studio Dragon, berkata, “Oleh kerana penyebaran COVID-19 yang cepat, kami telah memutuskan untuk menghentikan semua penggambaran yang dijadualkan dari 24 Ogos hingga 31 Ogos untuk melindungi keselamatan pelakon dan staf terlibat dalam produksi drama kami. “

Menurut kenyataan yang dikeluarkan oleh CJ ENM pada 22 Ogos, jadual tayangan drama-drama yang dihasilkan oleh Studio Dragon seperti Flower of Evil dan Missing: The Other Side akan disusun semula.

Drama tvN seperti Forest of Secrets 2 dan Record of Youth akan ditayangkan seperti biasa kerana drama tersebut sudah selesai menjalani penggambaran.

Selain itu, CJ ENM turut mengumumkan bahawa rancangan variety tvN Hometown Flex akan menghentikan penggambarannya sehingga 31 Ogos, dan program muzik Mnet M Countdown akan dihentikan tayangan sehingga diberitahu kelak.

Drama akan datang, Zombie Detective turut dihentikan penggambaran, dan menunda tarikh tayangan perdana pada 31 Ogos .


Atikah Suhaime Kembali Berlakon Selepas ‘Bersara’ Dari Dunia Lakonan

Pelakon Atikah Suhaime kembali aktif dalam dunia lakonan apabila akan muncul dalam drama terbaru berjudul Musim Salju akan datang. Dalam drama tersebut, beliau akan turut bergandingan dengan Alif Satar dan Siti Nordiana.

Ini merupakan kemunculan pertamanya selepas mengumumkan berundur dari dunia seni setelah tidak mendapat tawaran berlakon untuk sekian lama berikutan kontroversi yang membabitkan dirinya sebelum ini.

Perkara itu didedahkan oleh pengurusnya yang dikenali sebagai Dina.

“Atikah dah tak kerja di Singapura. Dia nak berlakon semula sepenuh masa. Jadi Awi Rafael minta saya untuk bantu uruskan Atikah. Setakat ini, Atikah sudah menerima dua tawaran berlakon di dalam produksi filem Indonesia. Penggambaran akan dijalankan pada hujung April ini dan satu lagi dalam bulan Ogos.

“Drama yang dengan Alif dan Nana ini akan letopkan kembali nama Atikah,” ujarnya yang dipetik dari Sinar Harian.

Tambah Dina lagi, selain menguruskan kerjaya pelakon kelahiran Singapura itu, dia juga akan bertindak untuk membuat tapisan dahulu terhadap setiap tawaran berlakon yang diterima supaya watak yang perlu dibawakan oleh Atikah tidak terlalu seksi.

Kali terakhir pelakon tersebut muncul sebagai pelakon menerusi filem Pencuri Hari Mr. Cinderella arahan Ahmad Idham pada tahun lepas


Dua Pawagam Utama Mula Kongsi Lokasi Tayangan & Senarai Filem Yang Bakal Ditayangkan

Tidak dinafikan, pandemik COVID-19 memberi kesan yang cukup besar kepada sistem ekonomi. Sektor pawagam dan hiburan tidak terkecuali apabila mereka terpaksa menanggung kerugian berjuta ringgit kerana tidak dapat menjalankan operasi.

Kini, selepas Majlis Keselamatan Negara (MKN) membenarkan sektor pawagam memulakan operasi mulai esok, syarikat-syarikat pawagam seluruh negara menzahirkan rasa tidak sabar untuk menyambut para pengunjung.

Dua pawagam terbesar tanah air, GSC Cinemas dan TGV Cinemas mula berkongsi lokasi pawagam yang bakal memulakan operasi serta filem-filem yang bakal ditayangkan. Selain itu juga, mereka turut mengeluarkan prosedur operasi standard yang perlu dipatuhi penggunjung.

Bagi kaki-kaki wayang pula, pembukaan pawagam pasti menggembirakan mereka selepas hampir setahun tidak dapat menonton filem dilayar lebar sambil menguyah ‘pop-corn’. Rata-rata mereka menunjukkan rasa tidak sabar untuk menonton filem-filem blockbuster seperti “Godzilla vs Kong” dan “Black Widow” dipawagam. Bagaimanapun, tayangan filem-filem blockbuster bergantung pada tarikh tayangan antarabangsa.

Jadi kepada kepada kaki-kaki wayang, kongsikan kepada kami filem pertama yang anda ingin tonton dipawagam nanti.

View this post on Instagram            A post shared by GSC | GSCinemas (@gscinemas)

Kalau datang sorang atau dengan kawan, beli seat warna putih. Kalau dengan ahli keluarga dari kediaman yang sama, boleh beli seat warna pink. 2 seat kena dibeli sekali, tak boleh beli asing2.Sekian, terima kasih 🙂 #BacktoGSC pic.twitter.com/Aiy2KNEIvr— GSC (@GSCinemas) March 4, 2021

View this post on Instagram            A post shared by TGV Cinemas (@tgvcinemas)


Bintang Smallville, Tom Welling Akan Kembali Sebagai Clark Kent Dalam Siri Crossover Crisis on Infinite Earth

Selepas Tyler Hoechlin dan Brandon Routh disahkan membawa watak Clark Kent / Superman dalam siri crossover CW, Crisis on Infinite Earths. Peminat juga turut mengharapkan agar bintang siri televisyen Smallville, Tom Welling akan dipanggil untuk meneruskan wataknya. Impian peminat akhirnya tertunai apabila pihak studio mengumumkan penglibatan Welling dalam siri crossover terbaru CW itu.

Lebih menarik, Welling bukan sekadar memainkan peranan sebagai Superman, tetapi CW turut mendedahkan bahawa, peminat boleh melihat bagaimana kehidupan Clark Kent selepas hampir 10 tahun konklusi siri Smallville.

Presiden CW Network Mark Pedowitz sebelum ini telah mengumumkan, acara ‘crossover’ akan bermula dengan siri Supergirl pada Ahad, 8 Disember, diikuti Batwoman pada Isnin 6 Disember dan The Flash pada Selasa 10 Disember. Siri keempat ‘crossover’ akan berhenti seketika dan bersambung pada 14 Januari 2020 menerusi siri Arrow dan akan berakhir menerusi siri DC’s Legends of Tomorrow pada hari yang sama.

Crisis on Infinite Earths akan meyaksikan Brandon Routh akan memainkan dua peranan berbeza iaitu sebagai The Atom dan Superman. Selain itu juga beberapa pelakon akan kembali membawakan watak masing-masing seperti Tyler Hoechlin sebagai Clark Kent / Superman, Elizabeth Tulloch sebagai Lois Lane, Jon Cryer sebagai Lex Luthor, Tom Cavanagh sebagai Pariah dan LaMonica Garrett sebagai Anti-Monitor. Selain itu juga, Crisis on Infinite Earth akan turut menampilkan Black Lightning dan Bruce Wayne.

Dalam finale ‘crossover’ Elseworlds yang lalu, Monitor (LaMonica Garrett) memberi amaran kepada wira tentang “Krisis” yang akan berlaku.


Foto Set Penggambaran “Godzilla and the Titans” Beri Pandangan Awal Untuk Siri Terbaru Apple TV+

Foto set penggambaran siri akan datang Apple TV+ Godzilla and The Titans telah dikongsikan di atas talian, menunjukkan set penggambaran yang besar dan dipenuhi dengan trak tentera dan banyak lagi.

Imej baharu itu diambil dari set penggambaran di Vancouver, Kanada. Sama seperti projek lain yang ditetapkan dalam dunia Godzilla, imej itu memaparkan peralatan tentera, termasuk trak, khemah perubatan dan banyak lagi.

Menurut perkongsian di Twitter, set itu direka bentuk bagi kelihatan sama seperti Oakland, California, berhampiran dengan San Francisco, tempat pertempuran antara Godzilla dan Titans berlaku dalam Godzilla yang ditayangkan pada 2014.

NEW BLOGUntitled Apple TV #Godzilla & The Titans #Monsterverse series.Matt Shakman (Wandavision) directing.Anna Sawai & others on set.https://t.co/Ntsigh7gPf pic.twitter.com/kmw7McIPWZ— Canadagraphs 🇺🇦 (@canadagraphs) July 13, 2022

Filming happening today for Apple TV+'s Monsterverse series (w/t Godzilla & the Titans). This was a practice run through (ie masks on) – the lady in the last photo (circled) was the person the boom mike was following. @yvrshoots pic.twitter.com/00l7Dqgpfb— Janice Rafael (@JaniceRafael) July 11, 2022

Our neighbourhood’s looking like an episode of M*A*S*H. As usual we’ll represent the USA – this time Oakland. It is for a yet unnamed TV series by @AppleTVPlus the shoot is tomorrow – and will be a series in the Godzilla universe. Hoping Godzilla will be CGIed in 😉 @yvrshoots pic.twitter.com/yV3d2QgcNG— Janice Rafael (@JaniceRafael) July 10, 2022

Siri yang masih belum mempunyai tajuk itu dilaporkan akan meneroka “perjalanan satu keluarga untuk membongkar rahsia yang terkubur dan warisan yang menghubungkan mereka dengan organisasi rahsia yang dikenali sebagai Monarch,” susulan peristiwa Godzilla vs. Kong.

Siri MonsterVerse akan diterbitkan oleh Legendary Television. Pencipta bersama Chris Black dan Matt Fraction akan menjadi penerbit eksekutif dengan Black turut menjadi ‘showrunner’. Penerbit eksekutif termasuklah Joby Harold dan Tory Tunnell dari Safehouse Pictures dan Hiro Matsuoka dan Takemasa Arita untuk Toho Co. Ltd.

Toho adalah pemilik watak Godzilla dan telah melesenkan hak kepada Legendary untuk projek yang akan datang ini.
Menurut sumber, berikutan kejayaan Godzilla vs. Kong, yang memperoleh lebih $467 juta box office seluruh dunia, Legendary telah memulakan perbincangan untuk mengembangkan MonsterVerse melalui sebuah siri, dengan Apple segera menunjukkan minat dalam projek itu.
Apple dan Legendary tidak mengambil masa yang lama untuk membuat perjanjian, dengan Legendary turut memulakan pembangunan untuk filem seterusnya (yang masih belum mempunyai judul) bagi mengembangkan dunia MonsterVerse.


“Hansan: Rising Dragon” Catat 2 Juta Penonton Dalam Tempoh 5 Hari Tayangan

Hanya sehari selepas mencecah angka 1 juta, Hansan: Rising Dragon telah menggandakan jumlah tiket yang dijual pada hari seterusnya.

Pada 1 Ogos, Majlis Filem Korea mengumumkan bahawa Hansan: Rising Dragon secara rasminya telah melepasi 2 juta penonton wayang pada hari sebelumnya. Filem baharu itu berjaya menarik 655,701 penonton ke pawagam pada 31 Julai sahaja, menjadikan jumlah penonton wayangnya seramai 2,270,207 orang.

Hansan: Rising Dragon bukan sahaja mencapai kejayaan dalam tempoh masa lima hari sahaja, ia juga mencecah angka 2 juta jauh lebih cepat dari filem blockbuster legenda seperti Ode to My Father, Mirachle in Cell No. 7 dan Masquerade.

Filem kedua dalam trilogi The Admiral: Roaring Currents ini menampilkan barisan pelakon bintang yang terdiri daripada Park Hae II, ali 2PM Taecyeon, Byun Yo Han dan ramai lagi, dan diarahkan oleh Kim Han Min. Filem aksi sejarah ini mengisahkan tentang pertempuran laut yang diketuai oleh legenda jenaral Yi Sun-sin.


Teaser trailer filem New Mutants

The New Mutans, spin-off dari X-Men ini dikatakan akan menjadi sebuah filem superhero yang menyeramkan. Filem arahan Josh Boone ini akan ditayangkan pada 13 April 2018 serta dibintangi oleh beberapa pelakon seperti Anya Taylor-Joy, Maisie Williams, Charlie Heaton, Henry Zaga, Blu Hunt, dan Alice Braga

5 mutant yang masih remaja mendapati diri mereka memiliki kuasa luar biasa semasa berada di sebuah institusi rahsia. Disana mereka bukan sahaja berusaha menyelamatkan diri mereka tetapi terpaksa berhadapan dengan kisah silam yang menganggu emosi dan mental mereka.


BLACK WIDOW Akhirnya Ditunda

Situasi wabak yang semakin meruncing akhirnya memaksa Marvel Studios untuk menunda tarikh tayangan filem superhero terbaru Black Widow, yang sepatutnya ditayangkan 1 Mei ini. Black Widow menjadi filem terbaru Disney yang ditunda tarikh tayangan selepas  Mulan, The New Mutants, dan Antlers, disebabkan pandemik Covid-19.

Black Widow diarahkan oleh Cate Shortland manakala skrip ditulis oleh Jac Schaeffer dan Ned Benson. Filem terbaru Marvel ini dibintangi oleh Scarlett Johansson yang meneruskan wataknya sebagai Natasha Romanoff / Black Widow. Dia turut dibantu pelakon Florence Pugh sebagai Yelena Belova, David Harbour sebagai Alexei Shostakov serta Rachel Weisz.

Plot filem buat masa ini masih lagi tidak diketahui, tetapi filem Black Widow akan ditetapkan selepas peristiwa filem Captain America: Civil War.

Setakat tarikh terbaru Black Widow masih belum diumumkan.

View this post on Instagram

#Delay! #Inibetulbetul #covid_19 #StayHealty
A post shared by  Kakimuvee (@kakimuvee) on Mar 17, 2020 at 5:13pm PDT

Mar 17, 2020 at 5:13pm PDT


Satu Lagi Trilogi Spider-Man Dirancang Selepas No Way Home

Walaupun Tom Holland menyatakan bahawa masa depannya sebagai Spider-Man masih lagi tidak pasti, penerbit Amy Pascal telah mengesahkan bahawa sudah ada rancangan untuk Holland kembali untuk filem lain dan satu lagi trilogi filem Spider-Man MCU sedang dibangunkan.

“Ini bukan filem terakhir yang kami akan buat dengan Marvel – [ini bukan] filem Spider-Man yang terakhir,” kata Pascal kepada Fandango. “Kami sedang bersiap sedia untuk membuat filem Spider-Man seterusnya bersama Tom Holland dan Marvel, ia bukan sebahagian daripada… kami memikirkan ini sebagai tiga filem, dan kini kami akan pergi ke tiga filem seterusnya. Ini bukan filem MCU terakhir kami.”

Meskipun Tom Holland kekal sebagai Spider-Man, Pascal menyatakan No Way Home akan terbukti sebagai “kemuncak trilogi Homecoming, kisah Tom Holland menjadi Spider-Man yang kita semua mahukan.” Oleh itu, filem akan datang akan menyimpulkan jalan cerita semasa.

Spider-Man: No Way Home turut menampilkan Benedict Cumberbatch sebagai Doctor Strange, Zendaya sebagai MJ, Jacob Batalon sebagai Ned, Marisa Tomei sebagai Aunt May, Jon Favreau sebagai Happy, Tony Revolori sebagai Flash dan Hannibal Buress sebagai Coach Wilson.

Filem tersebut turut menampilkan veteran francais Spider-Man yang terdiri daripada Alfred Molina sebagai Doc Ock, Willem Dafoe sebagai Green Goblin, Jamie Foxx sebagai Electro, Thomas Haden Church sebagai Sandman dan Rhys Ifans sebagai Lizard.

Spider-Man: No Way Home akan ditayangkan di pawagam tempatan pada 16 Disember ini.


Adegan Ciuman Terlalu Lama, Spectre Di Ban Di India?

Gempak bukan tajuk? sebenarnya filem terbaru James Bond berjudul Spectre tidak di ban, sebaliknya terdapat babak intim yang dipotong kerana terlalu lama adegan tersebut. Babak yang dimaksudkan adalah babak bercium yang terdapat dalam filem tersebut.

Ini disebabkan kadar jenayah seksual yang tinggi – terutama kes rogol beramai-ramai – di India mungkin mendorong pihak penapisan negara itu bersikap lebih berhati-hati dengan produksi filem.

Filem James Bond, Spectre, antara yang menjadi sasaran Lembaga Penapisan Filem Mumbai meneliti karya itu dengan lebih teliti.

Hasilnya, agensi berkenaan mengarahkan adegan intim membabitkan pelakon Daniel Craig, Monica Belluci dan Lea Seydoux ditapis atas alasan tidak sesuai untuk tontonan umum. Dengan ketetapan itu sekurang-kurangnya empat babak aksi intim dalamSpectre dipotong.

Memetik kenyataan pengerusi lembaga penapisan itu, Pahlaj Nihalni, media melaporkan pihak berkuasa beranggapan babak bercium yang dimaksudkan itu mengambil masa terlalu panjang.

“Sony Pictures terpaksa memotong hingga 50 peratus babak bercium.

“Syarikat pengedaran perlu memilih sama ada menerima penapisan itu dan tayangan dibenarkan, atau memohon sijil A yang akan menyebabkan kerugian,” katanya.

Mengikut undang-undang India, filem dengan kelulusan A – atau untuk tontonan dewasa – dilarang disiarkan di televisyen.

Secara tidak langsung, filem dengan sijil A akan mendapat pasaran tontonan lebih kecil berbanding filem kategori biasa.

Selain memegang jawatan pengerusi lembaga penapisan filem, Pahlaj adalah penerbit filem dan pernah menghasilkan video kempen untuk Perdana Menteri Narendra Modi.

Keputusan agensi itu bagaimanapun menimbulkan bantahan pengkritik di alam maya, malah mereka mendakwa Pahlaj engaja menyekat hak kebebasan bersuara.
Ia juga mengundang pelbagai reaksi sinikal di kalangan pengguna Twitter yang menggunakan hashtag #SanskariJamesBond sebagai langkah menyatakan ketidakpuasan hati mereka terhadap lembaga penapisan.

Walaupun India kekal menjadi negara penyumbang kecil kutipan jualan filem Hollywood, untuk sesetengah produksi ia mampu mencatat pungutan lebih lumayan berbanding filem tempatan.

Fifty Shades of Grey yang diadaptasi daripada novel erotik E L James tidak ditayangkan di India walaupun selepas hampir setiap adegan seksual di dalamnya dipotong.

Lembaga penapisan memberi alasan, ia masih tidak sesuai ditayangkan kerana bahasa yang digunakan tidak wajar.


Siri Netflix “Cowboy Bebop” Meluaskan Dunia Anime, Tetapi Tidak Melanggar Canon

Adaptasi ‘live-action’ Cowboy Bepop yang akan datang menjadi salah satu siri Netflix yang paling dinanti-nantikan tahun ini, dengan peminat bersabar menunggu bagaimana rancangan Netflix ini akan merencanakan ceritanya yang berdasarkan dari anime legenda.

Menurut showrunner André Nemec, adaptasi mereka ini bertujuan untuk memperluaskan dunia anime, dan dalam masa yang sama, tidak akan melanggar canon.

“Saya berjanji kami tidak akan meminggirkan anime asal. Ia sentiasa wujud di luar sana,” kata Nemec dalam satu temubual bersama Entertainment Weekly.

“Tetapi saya sangat gembira dengan kisah yang kami sampaikan. Saya percaya, kami telah melakukan pekerjaan yang sangat baik kerana tidak melanggar canon dalam apa jua arah, tetapi hanya menawarkan beberapa gambaran tambahan ke dunia yang sudah diciptakan.”

Nemec kemudian berkata bahawa rancangan itu lebih kepada “perluasan canon”  dan ia akan “menambah sesuatu” kepada keseluruhan cerita siri ini, tanpa bertujuan menganggu apa yang telah dicipta atau disukai peminat.

Berdasarkan siri anime kegemaran ramai, Cowboy Bepop diuruskan oleh André Nemec, dengan pengarah anime, Shinichirō Watanabe berkhidmat sebagai konsultan untuk siri ini. Pengubah lagu asal, Yoko Kanno turut kembali sebagai komposer untuk siri ‘live-action’. Barisan pelakon terdiri daripada Spike Spiegel (John Cho), Jet Black (Mustafa Shakir), Faye Valentine (Daniella Pineda), Alex Hassell dan Elena Satine

Cowboy Bepop pertama kali diperkenalkan pada tahun 1998 dan menceritakan tentang krew The Bepop, yang bekerjasama untuk mengesan pelarian yang diburu demi mendapatkan wang.

Di antara kru The Bepop adalah Spike Spiegel, pahlawan dengan wajahnya yang dingin, menyembunyikan masa lalu yang gelap; juruterbang Jet, penyerang kejam yang tidak sabar untuk mendapatkan bayaran; dan Faye Valentine, pahlawan wanita yang cenderung untuk memisahkan orang bodoh dari wang mereka. Berlatarbelakangkan ruang angkasa pada tahun 2017, bersama mereka adalah Ed, penggodam yang hebat, tetapi pelik, dan anjing baka Welsh Corgi yang sangat genius bernama Ein.

Anime Cowboy Bepop hanya disiarkan selama 26 episod sahaja dan satu siri istimewa pada penghujung 1990an. Adaptasi filem pernah dihasilkan pada 2001 berjudul “Cowboy Bepop: The Movie”.

Siri live-action terbaru Netflix ini akan dilancarkan di seluruh dunia pada 19 November 2021.


The Expendables 4 Akan Dihasilkan!

Projek keempat The Expendables sepatutunya bermula beberapa tahun yang lalu. Namun beberapa konflik yang melibatkan para pelakon filem tersebut dengan pemilik Millennium Films, Avi Lerner telah membuatkan projek tersebut digantung.

Dalam perkembangan terbaru, perancangan filem The Expendables 4 nampaknya kembali berjalan apabila Sylvester Stallone berkongsi gambar Barney Ross lakonannya dengan kapsyen “cooking up the next adventure.”

Anda boleh lihat pautan yang dikongsikan dilaman Instagram miliknya dibawah.

Sylvester Stallone tidak memberikan banyak info mengenai projek terbaru ini, dan ini meninggalkan tanda tanya mengenai siapakah yang akan kembali menyertai Stallone dalam projek akan datang.

Setakat ini Jason Statham dan Dolph Lundgren mungkin akan menyertai Stallone, tetapi dijangkakan filem terbaru ini akan disertai banyak muka-muka baru disebabkan beberapa pelakon asal seperti Jet Li, Wesley Snipes dan Harrison Ford telahpun meninggalkan francais ini

Apapun kita nantikan perkembangan filem The Expendables 4 dimasa akan datang. Kepada peminat-peminat filem aksi, adakah anda tidak sabar menantikan filem keempat The Expendables? kongsikan pendapat anda.


“Vincenzo” & “Times” Capai Rating Tertinggi Setakat Ini

Drama “Vincenzo” dan “Times” terus menunjukkan prestasi baik!. Pada 28 Februari, episod keempat kedua-dua drama itu telah berjaya mencapai tahap tertinggi setakat ini.

Menurut Nielsen Korea (via Soompi), episod terbaru “Vincezo” berjaya melepasi angka dua digit, dengan penilaian purata sebanyak 10.2 peratus dan kemuncaknya sebanyak 11.5 peratus, sekaligus mencipta rekod peribadi drama tersebut.

Turut mencipta rekod peribadi adalah drama misteri “Times” lakonan Lee Joo Young dan Lee Seon Jin. Episod keempat “Times” telah merekodkan purata rating sebanyak 2.8 peratus dan kemuncaknya sebanyak 3.2 peratus.

Sementara itu di TV Chosun, drama “Love (ft. Marriage and Divorce)” telah merekodkan purata rating sebanyak 8.7 peratus dan kemuncaknya sebanyak 9.1 peratus.

Akhir sekali, drama KBS 2TV “Homemade Love Story” kekal menjadi drama yang paling banyak ditonton pada hari Ahad dengan purata rating sebanyak 29.0 dan 31.2 peratus untuk dua bahagiannya.

Vincenzo menceritakan kisah bekas peguam mafia yang kembali ke Korea kerana konflik dalam organisasinya. Setelah tiba di negara asalnya, peguam itu mendapati ada penjahat yang kejam, yang melanggar undang-undang dan melakukan jenayah yang tidak boleh dimaafkan.

Dia berusaha untuk mencabar penjahat ini dengan caranya sendiri, cara anti-hero. Song Joong Ki kembali ke layar kecil untuk pertama kalinya sebagai anti-hero utama, Vincenzo. Di samping Song Joong Ki, aktres Jeon Yeo Bin mengambil peranan sebagai peguam wanita yang keras kepala dan cekal bernama Hong Cha Young.

Times adalah drama misteri politik “time warping” yang mengisahkan Seo Jung In (Lee Joo Young), yang berhubung dengan wartawan Lee Jin Woo (Lee Seo Jin) – yang berada lima tahun di masa lampau – melalui panggilan telefon. Seo Jung In menemui kebenaran yang berbahaya ketika dia berusaha mencegah kematian ayahnya Seo Gi Tae (lakonan Kim Young Chul), yang juga merupakan presiden Korea Selatan.

“Vincenzo” dan “Love (ft. Marriage and Divorce)” boleh ditonton di Netflix.


Owen Wilson Bakal Bawa Utama Dalam Siri Marvel Disney+ LOKI

Bekas calon Oscar Owen Wilson akan menyertai barisan pelakon siri Marvel Disney+ Loki, laporan laman ComicBook.com. Setakat karakter yang bakal dibawah oleh pelakon tersebut masih lagi tidak didedahkan, tetapi berkemungkinan besar dia akan memainkan peranan utama dalam siri itu nanti.

Wilson menyertai barisan pelakon yang terdiri daripada Tom Hiddleston yang meneruskan watak ikoniknya, Loki dan Sophia Di Martino yang mana wataknya juga masih lagi tidak didedahkan pihak studio.

Kevin Feige sebelum ini pernah mendedahkan bahawa siri Loki akan mempunyai hubungkait dengan filem sekuel Doctor Strange in the Multiverse of Madness. Bagaimanapun, presiden Marvel Studios itu tidak mengesahkan samaada Hiddleston akan membuat kemunculan dalam sekuel Doctor Strange ataupun tidak.

Penulis Rick and Morty, Michael Waldron dipertanggungjawabkan untuk menulis skrip siri Loki, manakala Kate Herron dilaporkan akan menjadi pengarah.

Butiran lanjut mengenai siri akan datang masih lagi tidak didedahkan, tetapi Hiddleston memberi petunjuk kepada peminat bahawa karakternya akan menggunakan Tesseract untuk mencetuskan lebih banyak huru-hara. Berdasarkan beberapa khabar angin, Loki akan membawa penonton mengembara menerusi masa, pergi ke peristiwa bersejarah dan akan mempengaruhi sejumlah besar Marvel Cinematic Universe.

Loki dijangka akan ditayangkan di laman penstriman Disney+ pada penghujung musim bunga 2021.


“Confidential Assignment 2” Lepasi 2 Juta Penonton Dalam Tempoh 5 Hari

Kurang dua hari selepas mencapai 1 juta penonton di box office Korea, filem sekuel Confidential Assignment 2: International telah menggandakan jumlah penontonnya.

Sehingga 11 September, sekuel kepada Confidential Assignment secara rasmi melepasi 2 juta penonton – kurang lima hari selepas ia ditayangkan pada 7 September yang lalu.

Memandangkan filem pertama mengambil masa lima hari untuk mencecah 1 juta penonton dan 10 hari untuk melepasi 2 juta, Confidential Assignment 2 dianggap mencapai pencapaian yang sangat mengagumkan berbanding filem asal.

Sekuel filem aksi pengembaraan ini mengikuti kisah Im Chul Ryung (lakonan Hyun Bin) seorang detektif Korea Utara yang dipilih untuk melakukan misi khas di Korea Selatan. Matlamatnya adalah untuk menangkap Jang Myung Joon (lakonan Jin Sun Kyu), seorang ketua organisasi jenayah Korea Utara.

Apabila detektif Chul Ryung tiba di Korea, dia bersatu semula dan bergabung tenaga dengan Detektif Kang Jin Tae (lakonan Yoo Hae Jin). Mr. Kang, kini bekerja di pasukan penyiasat jenayah siber kerana kesilapan yang dia lakukan semasa salah satu misi kumpulan mereka.

Menyertai mereka ialah ejen F.B.I yang genius dan berkarisma, Agent Jack (lakonan Daniel Henney) yang akan membantu mereka menangkap Jang Myung Joon.

Confidential Assignment 2: International akan ditayangkan dipawagam tempatan pada 15 September ini.


‘Star Wars: Ahsoka’ Akan Dilancarkan Di Disney+ Hotstar Pada 23 Ogos Ini

Hari ini, Disney+ Hotstar mendedahkan tarikh tayangan perdana siri terbaru Star Wars: Ahsoka iaitu pada 23 Ogos ini.

Bagi meraikan pengumumkan itu, Disney+ Hostar turut mendedahkan TV Spot dan tiga gambar terbaru dari siri tersebut.

Berlatarkan selepas kejatuhan Empayar, Star Wars: Ahsoka mengisahkan bekas Ksatria Jedi Ahsoka Tano semasa dia menyiasat ancaman baru terhadap galaksi.

Selain Rosario Dawson, Ahsoka turut dibintangi Natasha Liu Bordizzo sebagai Sabine Wren, Mary Elizabeth Winstead sebagai Hera Syndulla, Ray Stevenson sebagai Baylan Skoll, Ivanna Sakhno sebagai Shin Hati, Diana Lee Inosanto sebagai Morgan Elsbeth, David Tennant sebagai Huyang, Lars Mikkelsen sebagai Grand Admiral Thrawn dan Eman Esfandi sebagai Ezra Bridge

Siri ini ditulis oleh Dave Filoni, yang juga merupakan penerbit ekskutif bersama Jon Favreau, Kathleen Kennedy, Colin Wilson, dan Carrie Beck. Karen Gilchrist ialah penerbit eksekutif bersama.

Star Wars: Ahsoka akan dilancarkan secara eksklusif di Disney+ Hotstar pada 23 Ogos ini.

Ahsoka Tano (Rosario Dawson) in Lucasfilm’s AHSOKA, exclusively on Disney+. ©2022 Lucasfilm Ltd. & TM. All Rights Reserved.
(L-R): Ahsoka Tano (Rosario Dawson) and Sabine Wren (Natasha Liu Bordizzo) in Lucasfilm’s AHSOKA, exclusively on Disney+. ©2022 Lucasfilm Ltd. & TM. All Rights Reserved.
Scene from Lucasfilm’s AHSOKA, exclusively on Disney+. ©2023 Lucasfilm Ltd. & TM. All Rights Reserved.


Pernahkah Disney Hasilkan Filem R-Rated?

Pernah tak anda bayangkan, menonton sebuah filem yang ganas, ‘dark’ dan penuh dengan darah, lebih-lebih lagi filem tersebut adalah filem superhero seperti Deadpool tetapi apabila melihat studio yang menerbitkannya adalah Walt Disney Studios, pelik bukan? sebuah studio filem yang hasilkan filem yang sesuai untuk semua peringkat umur menerbitkan filem yang boleh dikelaskan sebagai R-Rated.

Walt Disney Studios sebenarnya tidak akan sekali-kali menerbitkan filem-filem seperti itu kerana ia bertentangan dengan polisi, brand dan sasaran audience mereka. Malah label Disney sahaja sudah sinonim dengan karakter-karater yang begitu dekat dengan jiwa kanak-kanak seperti Mickey Mouse dan Winnie the Pooh.

Walaupun begitu, Disney seperti studio-studio lain, ingin juga hasilkan filem-filem yang sasaran penontonnya dari golongan orang dewasa. Jadi disebabkan itu, mereka menubuhkan anak syarikat Touchstone Films (kini dikenali sebagai Touchstone Pictures) pada tahun 1984. Syarikat tersebut telah dijadikan ‘proksi’ oleh Disney untuk menerbitkan filem-filem yang diklasfikasikan sebagai R-Rated.

Filem R-Rated pertama yang diterbitkan oleh Touchstone Film berjudul Down and Out in Beverly Hills pada tahun 1986 dan ia secara tidak langsung menjadi filem R-Rated pertama Walt Disney Studios. Sejak daripada itu, Touchstone telah menerbitkan 9 filem R-Rated antaranya, Pretty Woman (1990), Con Air (1997), Starship Troopers (1997), dan Enemy of the State (1998). Kesemuanya diedarkan oleh Buena Vista Pictures Distribution yang kini dikenali sebagai Walt Disney Studios Motion Pictures.

Selain itu juga, Disney pernah memiliki dua studio ini iaitu Miramax dan Dimension Films dan kedua-dua anak syarikat Disney itu telah menghasilkan lebih kurang 20 filem r-rated antaranya Pulp Fiction (1994), Kill Bill Vol 1 & 2 (2003 & 2004), The English Patient (1996), From Dusk Till Dawn (1996), The Faculty (1998), trilogi Scream (1996,1997,2000), The Amityville Horror (2005) dan lain-lain lagi.

Bagaimanapun Miramax dan Dimension Film telah dijual oleh Disney kepada syarikat lain, Manakala Touchstone Films pula mengalami masalah di awal tahun 2000, lebih-lebih lagi selepas kejayaan filem PG-13 pertama Disney, Pirates of the Caribbean: The Curse of the Black Pearl yang menggunakan label Walt Disney Pictures secara langsung. Sejak dari itu, Disney membuat keputusan untuk menggunakan brand Disney itu sendiri dalam penerbitan filem dan mula menyisihkan Touchstone.

Walaupun mereka cuba menyisihkan Touchstone, Disney masih mengekalkan anak syarikatnya itu dalam penerbitan filem-filem R-Rated dan PG-13. Pada tahun 2006, Disney telah menghadkan penerbitan filem dari anak syarikatnya itu disebabkan peningkatan kos industri filem. Pada tahun 2016, filem berkenaan tidak aktif sepenuhnya walaupun ia masih dimiliki oleh Disney

Jika Disney berjaya membeli 20th Century Fox dan mendapatkan kembali karakter-karakter Marvel yang kini dibawah penguasaan Fox. Apakah nasib filem R-Rated seperti Deadpool?

Jika Disney berjaya membeli aset 21st Century Fox iaitu division filem syarikat multinasional itu, ia secara tidak langsung akan memulangkan karakter-karakter Marvel seperti X-Men dan Fantastic Four kepada salah satu anak syarikat Walt Disney Studios iaitu Marvel Studios. Disebalik berita gembira melihat karakter-karakter Marvel pulang ke pangkuan asal pemiliknya, ia akan menimbulkan sedikit kegusaran dikalangan peminat filem r-rated superhero seperti Deadpool – adakah filem berkenaan akan di ‘downgrade’kan ke PG-13 sekurang-kurangnya?

Berdasarkan kenyataan dari Boss Disney, Bob Iger – mereka menegaskan bahawa Marvel Studios tidak akan hasilkan filem r-rated superhero seperti Deadpool yang diterbitkan oleh 20th Century Fox. Jadi kemungkinan besar – jika karakter-karakter ini dipulangkan (selepas Disney berjaya membeli Fox) ke pangkuan Marvel, peminat superhero terpaksa korbankan keinginan mereka untuk melihat aksi-aksi r-rated dalam filem superhero Marvel. Peminat dapat melihat X-Men dan Avengers bersama tetapi mereka tidak akan dapat melihat r-rated filem supehero.

Melainkan jika filem r-rated superhero mampu memberi pulangan besar kepada Disney, mereka mungkin boleh memberikan kebebasan kepada Marvel Studio untuk hasilkan filem-filem R-Rated sepertimana Disney berikan kepada Touchstone sebelum ini.


TONTON FILEM THRILLER POLITIK IMRAN SHEIK ‘DAULAT’ SECARA EKSKLUSIF DI MUBI BERMULA 5 FEBRUARI

Syarikat perkhidmatan streaming filem MUBI telah mengumumkan bahawa filem thriller politik DAULAT (2020), arahan Imran Sheik, bakal ditayangkan secara eksklusif di platform mereka bermula 5 Februari 2021.

Ditulis dan diarahkan oleh Sheik, DAULAT merupakan karya sulung beliau yang memaparkan sisi gelap dunia politik, dan mengisahkan seorang ahli politik bernama Suri (Vanidah Imran), dan perancangan politik parti beliau untuk bangkit semula selepas kekalahan dalam pilihan raya umum.

DAULAT menampilkan barisan pelakon hebat antaranya Vanidah Imarah (The Red Kebaya, Perempuan Melayu Terakhir), Tony Eusoff (Sepi, The Hush, Shadowplay), Cristina Suzanne (Jwanita, Kil, Rempit Sampai Ke Langit), Jasmine Suraya (Paskal: The Movie, All Because of You), Zul Zamir dan Rashidi Ishak (Setem, Songlap)

Selepas kalah dalam pilihan raya umum, presiden MUNA, Hasan (Tony Eusoff) melantik Suri (Vanidah Imran) sebagai timbalannya. Suri terkenal sebagai ahli politik yang licik dan akan melakukan apa sahaja untuk mencapai matlamatnya. Matlamat mereka kali ini ialah memenangi pilihan raya umum akan datang.

Suri menggunakan suaminya Idrus (Rashidi Ishak), CEO Media Raya, sebuah syarikat akhbar, untuk menyebarkan propaganda dan berita palsu untuk kepentingan parti Suri. Memandangkan perancangan Suri dan Idrus ialah untuk menang pilihan raya umum seterusnya, pasangan ini menghadapi tentangan daripada musuh yang juga tamakkan kuasa. Tapi akhirnya hanya seorang yang akan menaiki takhta kekuasaan.

DAULAT boleh ditonton secara eksklusif di MUBI bermula 5 Februari 2021. Pelan langganan MUBI ialah RM10 sebulan dengan percubaan tujuh hari percuma. Bagi maklumat lanjut sila layari www.mubi.com


[VIDEO] Nathalie Emmanuel Terperangkap Dalam Perkahwinan Pontianak Dalam Trailer “The Invitation”

Sony Pictures telah mengeluarkan treler rasmi untuk The Invitation, filem seram ‘supernatural’ akan datang yang dibintangi oleh alumni Game of Thrones, Nathalie Emmanuel. Filem terbaru ini dijadualkan tiba di pawagam pada 15 September, 2022.

Dalam trailer The Invitation, ia menampilkan seorang wanita bernama Evie yang cuba berhubung semula dengan keluarga sebelah ibunya. Walau bagaimanapun, ternyata ada muslihat disebaliknya, kerana Evie tiba-tiba mendapati dirinya dipaksa ke dalam perkahwinan mimpi ngeri dengan sekumpulan pontianak.

Anda boleh tonton trailer The Invitation dibawah:

The Invitation diarahkan oleh Jessica M. Thompson dari lakon layar yang ditulis oleh Blair Butler. Menyertai Emmanuel ialah Thomas Doherty (Gossip Girl), Stephanie Corneliussen, Alana Boden, Courtney Taylor, Hugh Skinner, dan Sean Pertwee.

“Selepas kematian ibunya dan tidak mempunyai saudara mara lain yang dikenali, Evi mengambil ujian DNA … dan menemui sepupu yang telah lama hilang yang tidak pernah dia ketahui,” menurut sinopsis.

“Dijemput oleh keluarga barunya ke majlis perkahwinan mewah di kawasan luar bandar Inggeris, dia pada mulanya tergoda oleh tuan rumah yang bangsawan lagi seksi, tetapi tidak lama kemudian terjerumus ke dalam mimpi ngeri untuk terus hidup apabila dia membongkar rahsia yang diputarbelitkan dalam sejarah keluarganya dan niat yang mengganggu di sebalik kemurahan hati mereka yang berdosa…”

Thompson dan Michael P. Flannigan berkhidmat sebagai penerbit ekskutif, dengan Emile Gladstone sebagai penerbit.


Saksikan Teaser Trailer Glass Yang Menampilkan Karakter The Horde & David Dunn

Selang beberapa hari, studio Universal Pictures telah melancarkan dua teaser trailer filem Glass. Teaser trailer tersebut menampilkan karakter Kevin Wendell Crumb, aka The Horde/Beast yang dilakonkan oleh James McAvoy dan David Dunn yang dilakonkan oleh Bruce Willis. Anda boleh lihat dua teaser trailer tersebut dipemain video dibawah sementara menantikan trailer penuh pada Sabtu ini (Jumaat waktu US)

Glass merupakan sekuel kepada filem Unbreakable yang ditayangkan pada 2000 dan Split pada tahun 2016. M. Night Shyamalan kembali mengarahkan dan menulis siri terakhir Unbreakable ini disamping Jason Blum yang menjadi penerbit bersama-sama M. Night Shyamalan dan Marc Bienstock.

Turut bersama dalam filem ini adalah Samuel L. Jackson sebagai Elijah Price, aka Mr. Glass dan Sarah Paulson sebagai seorang doktor psikatri yang merawat ketiga-tiga individu ini di hospital sakit jiwa. Anya Taylor-Joy kembali membawakan wataknya dalam filem Split sebagai Casey Cooke, iaitu satu-satunya tebusan The Horde/Beast yang terselamat.

Glass akan mula ditayangkan di US pada 18 Januari 2019, Universal Pictures akan mengedarkan filem ini di US manakala Walt Disney Studios akan mengedarkannya ke seluruh duni.


Lakaran Konsep AVATAR 2 Pamerkan Jentera Bawah Air

Air akan menjadi latarbelakang utama dalam sekuel Avatar akan datang. Ini bermaksud, penonton dapat melihat jentera-jentera baru yang berfungsi dipermukaan atau didalam air.

Sehubungan dengan itu, laman Twitter rasmi Avatar telah kongsikan seni konsep yang menarik kepada penonton yang memaparkan teknologi baru dalam filem akan datang. Anda boleh gambar tersebut dibawah.

The Crabsuit: A human driven multifunction submersible. One of the many new RDA vehicles that will be seen in the Avatar sequels.
Thanks to Producer @JonLandau for sharing this concept art! pic.twitter.com/8RwZ38nizj
— Avatar (@officialavatar) August 4, 2020

Avatar 2 menyaksikan beberapa pelakon asal akan kembali membawakan watak masing-masing. Mereka terdiri daripada Sam Worthington, Zoe Saldana, Joel David Moore, Dileep Rao, Stephen Lang, Matt Gerald dan Sigourney Weaver.

Turut menyertai barisan pelakon adalah Kate Winslet, Edie Falco, Michelle Yeoh, Vin Diesel, Jemaine Clement dan Oona Chapin dan beberapa pelakon muda yang lain.

Watak Colonel Miles Quaritch lakonan Stephen Lang dilaporkan turut kembali dalam 4 sekuel akan datang, dan kekal menjadi watak penjahat utama sepanjang keseluruhan filem. Penggambaran Avatar 2 dan Avatar 3 telah bermula sejak 25 September 2017.

Avatar 2 akan menemui penonton pada 16 Disember 2022.


Joaquin Phoenix Tonton Video Pesakit Gangguan Neurologi Bagi Mendapatkan Inspirasi Gelak Tawa Joker

Tidak ada ciri yang lebih penting kepada watak The Joker melainkan gelak tawanya. Sejak awal kemunculannya di skrin kecil atau di layar perak, sehingga ke hari ini, setiap pelakon yang memainkan peranan “Clown Prince of Crime” mempunyai gaya mereka sendiri.

Joaquin Phoenix, yang memainkan peranan Joker dalam filem Joker arahan Todd Phillips turut tidak terkecuali. Ketika ditemubual oleh Il Verdini, pelakon tersebut mendedahkan bagaimana dia mendapat inspirasi untuk gelak tawa Joker.

“Saya menonton video orang-orang yang menderita ketawa patologi, gangguan neurologi yang membuatkan individu tertawa tidak terkawal.”

Secara tidak langsung, aktor tersebut telah mendedahkan serba sedikit mengenai karakter Arthur Fleck diperingkat awal sebelum karakternya dimakan secara perlahan-lahan dengan pesona badut yang menakutkan. Dalam erti kata lain, Arthur Fleck sememangnya telah mengalami gangguan jiwa sebelum dia menjadi Joker yang kita ketahui pada masa kini.

Joker akan berlatarbelakangkan bandar Gotham pada era 80an, dimana ia mengisahkan tentang seorang “stand-up comedy” yang gagal yang berubah menjadi penjenayah dan kekacauan di bandar Gotham, secara perlahan-lahan menjadi legenda yang sangat menakutkan.

Turut membintangi filem ini adalah Robert De Niro, Zazie Beetz dan juga Marc Maron. Joker akan ditayangkan dipawagam tempatan pada 3 Oktober 2019.


Song Kang Ho & Lee Byung Hun Kembali Bergandingan Dalam Filem “Emergency Declaration”

Pelakon Song Kang Ho dan Lee Byung Hun disahkan akan kembali bergandingan dalam filem terbaru bertemakan bencana berjudul Emergency Declaration.

Plot filem masih lagi tidak didedahkan, tetapi ia digambarkan sebagai filem yang melibatkan malapetaka kapal terbang yang akan memaparkan cerita yang mendebarkan dan kepelbagaian karakter.

Pengarah Han Jae Rim akan menerbitkan filem ini. Beliau pernah dianugerahkan Pengarah Baru Terbaik dan Anugerah Skrip Filem Terbaik di Festival Filem Blue Dragon pada tahun 2005 menerusi filem Rules of Dating. Filem noir arahannya berjudul The Show Must Go On turut memenangi anugerah Filem Terbaik di festival filem yang sama.

Ini merupakan kali keempat Song Kang Ho dan Lee Byung Hun bergandingan, dan pastinya jangkaan tinggi akan diberikan kepada prestasi lakonan kedua-dua pelakon itu.

Pra-produksi Emergency Declaration dijangka akan selesai pada tahun ini, dan akan ditayangkan awal tahun hadapan.


Kenali James Hudson Jr. Anak Lelaki Wolverine

Ramai peminat-peminat Marvel khususnya Wolverine pasti tahu yang Wolverine aka James “Logan” Howlettt mempunyai seorang anak yang bernama Daken. Yup, memang ramai tahu sebenarnya, tapi itu dalam Earth 616 Marvel iaitu Universe utama dalam dunia Marvel. Tapi tahukah korang, Logan mempunyai seorang lagi anak yang dikenali sebagai James Hudson Jr.?

Dalam Ultimate Universe Marvel iaitu Earth 1610, selain Daken, Logan juga mempunyai seorang anak lelaki hasil hubungannya dengan bekas isteri Magneto iaitu Magda Lensherr. Hasil perhubungan mereka maka terhasillah seorang lagi lelaki mutant berketurunan Logan, James Hudson Jr.

Kenapa nama anak lelaki Logan James Hudson Jr.?

Pada mulanya, Logan memberikan nama anak lelakinya Jimmy Howlett, kemudian dia menyerahkan anak lelaki itu kepada seorang lelaki yang juga rakannya semasa Perang Teluk. Dia mempercayai rakannya itu untuk menjaga anaknya yang baru dilahirkan. Disebabkan itu, nama terakhir Jimmy ditukar dari Howlett ke Hudson untuk memudahkannya menjadikan anak Logan sebagai anak angkat. Origin Jimmy telah dirahsiakan dari kecil sehinggalah Jimmy memasuki zaman remaja.

Jimmy tidak mengentahui yang dia adalah seorang mutant, malah dia juga tidak mempercayai mutant sehinggalah pada saat yang dia mengentahui dirinya adalah seorang mutant selepas mengalami kemalangan yang teruk dan dia mengalamai kecederaan parah, naum telah sembuh dengan cepat, sama seperti mutant-mutant lain yang mempunyai abiliti untuk menyembuh dengan pantas.

Siapa yang mendedahkan sejarah dan bapa James Hudson Jr.

Individu yang bertanggungjawab mendedahkan siapa bapa kepada Jimmy ialah Kitty Pryde. Dia telah datang berjumpa dengan Jimmy dan menyerahkan kotak yang mengandungi “dogtag” milik Logan, Majalah Timesweek yang memaparkan cover majalah diantara Wolverine dan juga X-Men serta segumpal rambut milik Jean Grey.

Kitty juga menyerahkan satu mesej holografik kepada Jimmy yang memaparkan mesej Logan yang memberitahu kepada anaknya agar tidak mengingati masa lampau dan sebaliknya menumpukan perhatiannya pada masa hadapan serta memuji rakannya, Hudson kerana menjaga Jimmy.

Kitty juga adalah individu yang bertanggungjawab mendedahkan rahsia abiliti yang ada pada dirinya dan berjaya membuatkan Jimmy mengeluarkan Claw pada tangannya. Namun tidak seperti Logan yang tulangnya disaluti Adamantium, tulang dan Claw Jimmy tidak disaluti Adamantium, tetapi badan mampu menghasilkan bahan metal dan menyaluti tulang-tulangnya terutamanya “claw”nya.

Lain-lain abiliti Jimmy sama seperti bapanya iaitu mampu menyembuh dengan pantas, imun dengan segala penyakit serta mempunyai daya penglihatan dan sense dengan kuat berbanding manusia biasa. Selain itu juga, dia juga merupakan tracker dan pemburu yang cekap.

Jimmy aka James Hudson Jr. telah menggantikan Logan sebagai Wolverine dalam siri komik Ultimate Comics Wolverine #4 dan bakal menjadi Wolverine dalam siri komik terbaru X-Men: Blue yang baru diterbitkan pada 12 April yang lalu. Anda boleh memiliki siri komik tersebut dengan membeli digital issue pada laman web Marvel


Liv Tyler Akan Kembali Ke MCU Dalam Filem ‘Captain America: New World Order’

Selepas hampir 15 tahun membuat debut dalam Marvel Cinematic Universe, Liv Tyler akan kembali meneruskan peranannya dalam filem akan datang, Captain America: New World Order.

Laman hiburan THR melaporkan bahawa Tyler akan meneruskan peranannya sebagai Betty Ross dalam sekuel Captain America itu.

Kali terakhir aktres itu muncul dalam MCU adalah menerusi filem tahun 2008, The Incredible Hulk dimana dia membintangi filem tersebut disamping Edward Norton. Watak Betty muncul dalam siri animasi Disney+ Marvel’s What If…? dalam dunia alternatif untuk karakter itu, dan ianya disuarakan oleh Stephanie Panisello.

Betty Ross adalah seorang saintis dan anak perempuan kepada Thaddeus ‘Thunderbolt’ Ross, yang akan dilakonkan oleh Harrison Ford dalam filem Captain America: New World Order, menggantikan tempat William Hurt yang telah meninggal dunia pada Mac tahun lalu.

Selain Tyler, pelakon dari filem The Incredible Hulk yang akan kembali ke MCU adalah Tim Blake Nelson, yang meneruskan peranannya sebagai penjahat Samuel Sterns/Leader, yang kali terakhir dilihat dalam filem tahun 2008 itu.

Captain America: New World Order akan diarahkan oleh Julius Onah berdasarkan lakonlayar yang ditulis oleh ketua penulis The Falcon and the Winter Soldier, Malcolm Spellman dan Dalan Musson.

The Falcon and the Winter Soldier,

Anthony Mackie akan meneruskan peranannya sebagai Sam Wilson, yang kini secara rasmi mengambil-alih mantel Captain America yang baharu. Mackie akan disertai rakan pelakonnya dari siri Disney+ itu seperti Danny Ramirez dan Carl Lumbly, yang sekali lagi meneruskan peranan sebagai Jaoquin Torres dan Isaiah Bradley.

Filem akan datang juga akan menampilkan wata superheroin Israel yang dikenali sebagai Sabra, ejed Mossad yang juga merupakan mutan. Watak itu akan dilakonkan oleh pelakon Israel, Shira Haas.


Don Lee Bagi Tumbukan Padu Dalam TV Spot Eternals

Marvel Studios telah melancarkan TV Spot terbaru Eternals, yang diarahkan oleh pemenang Oscar, Chloe Zhao. Filem ini dijadual tayangan pada 5 November 2021.

Video tersebut, yang anda boleh lihat dibawah, memuatkan beberapa rakaman terbaru yang terus memperkenalkan pahlawan-pahlawan utama. Watak lakonan Kumail Nanjiani, Kingo digambarkan sebagai “pahlawan terhebat yang pernah dikenali dunia.” Selain itu, ia turut memberi gambaran terbaru mengenai kekuatan mereka, dan menyoroti hubungan kekeluargaan mereka yang dinamik.

Berdasarkan komik Marvel dengan nama sama karya Jack Kirby, Eternals menyambut pasukan superhero baru yang menarik ke Marvel Cinematic Universe. Kisah epik, sepanjang ribuan tahun, menampilkan sekumpulan pahlawan abadi yang dipaksa keluar dari bayang-bayang mereka sendiri untuk kembali bersatu dan menentang musuh tertua umat manusia, The Deviants.

Eternals menampilkan barisan pelakon bintang seperti Richard Madden sebagai Ikaris, Gemma Chan sebagai Sersi, Kumail Nanjiani sebagai Kingo, Lauren Ridloff sebagai Makkari, Brian Tyree Henry sebagai Phastos, Salma Hayek sebagai Ajak, Lia McHugh sebagai Sprite, Don Lee sebagai Gilgamesh, Barry Keoghan sebagai Druig, Angelina Jolie sebagai Thena dan Kit Harington sebagai Dane Whitman.

Pemenang Oscar Chloe Zhao mengarahkan filem ini dan turut menulis lakon layar bersama Matthew k. Firpo dan Ryan Firpo. Presiden Marvel Studios, Kevin Feige berperanan sebagai penerbit.


Tonton Wayang Secara Percuma Di GSC Melawati Mall

Sempena pelancaran pawagam baru GSC di Melawati Mall, mereka berbesar hati untuk menayangkan filem secara percuma bermula pada minggu ini. Tetapi hanya filem tertentu sahaja yang akan ditayangkan antaranya:

– “Wonder Woman”
– “Guardian of the Galaxy: Vol 2”
– “King Arthur”
– “Baahubali”
– “Pirates of the Caribbean: Salazar Revenge”
– “Abang Long Fadil 1”
– “The Smurf: Lost Village”
– “J Revolusi”
– “77 Heartbreaks”

– “Guardian of the Galaxy: Vol 2”

Tayangan percuma ini akan bermula dari 19 Ogos sehingga 23 Ogos 2017.

Bagi yang berminat, anda boleh lawati laman web GSC.com dan print voucher yang dipaparkan dilaman web tersebut untuk ditukarkan dengan dua tiket percuma. Pertukaran berdasarkan “siapa cepat dia dapat” dan tiket tersebut hanya sah untuk tayangan pada hari tersebut sahaja.

Pawagam terbaru GSC di Melawati Mall bukan sahaja mempunyai 10 buah dewan pawagam, ia turut mempunyai dewan THX yang dilengkapi Dolby Atmos serta kerusi D-Box.

GSC Melawati Mall akan dibuka kepada pengunjung pada 24 Ogos 2017


Stephen Lang Kembali Sebagai ‘Lelaki Buta’ Dalam DON’T BREATHE 2

Penulis filem Don’t Breathe, Rodo Sayagues akan membuat debut sebagai pengarah dengan mengarahkan filem sekuel Don’t Breathe 2, lapor laman The Hollywood Reporter. Pelakon Stephen Lang juga disahkan akan kembali membawa watak “The Blind Man” dari filem pertama.

Don’t Breathe 2 akan ditetapkan beberapa tahun selepas pencerobohan rumah dalam pertama dimana Blind Man tinggal kesunyian sehinggalah dosa masa lampau memburunya,

Sayagues akan menulis skrip bersama-sama Fede Alvarez yang juga merupakan pengarah dan penulis filem pertama. Produksi dijangka bermula April ini.

Alvares, Good Universe dan Sam Raimi serta Robert Tapert akan bertindak selaku penerbit. Sony Pictures Worldwide Acquisition dan divisyen Stage 6 Films akan membiayai kos pembikinan projek.

Don’t Breathe yang ditayangkan pada Ogos 2016 berjaya meraih $157 juta seluruh dunia dengan modal pembikinan hanya mencecah $10 juta dolar. Filem yang turut dibintangi Jane Levy, Dylan Minnette, dan Daniel Zovatto itu mengisahkan tentang tiga sahabat yang menceroboh rumah yang dihuni lelaki buta untuk merompak wang. Bagaimanapun, mereka terperangkap dan mula menjadi buruan lelaki tersebut yang juga merupakan bekas askar.

Filem tersebut diterbitkan syarikat penerbitan milik Sam Raimi, Ghost House dan Robert Tapert besam-sama Joseph Drake, Nathan Kahane dan J.R. Young.


Trailer Terbaru “Venom: Let There Be Carnage” Tunjuk Keganasan Villain Utama

Sony Pictures telah melancarkan trailer terbaru Venom: Let There Be Carnage untuk sekuel Marvel lakonan Tom Hardy dan Woody Harrelson.

Trailer tersebut, yang anda boleh lihat di bawah, menampilkan Eddie Brock ketika dia terus berjuang untuk mengawal ‘symbiote’ Venom bagi mengelakkan mereka di kesan orang yang tidak bertanggungjawab. Selain itu juga, ia turut menyoroti transformasi Carnage dari Cletus Kasady, dan hubungan anehnya dengan Eddie. Beberapa urutan yang penuh aksi antara Venom dan Carnage turut dipaparkan dalam trailer terbaru.

Tom Hardy kembali meneruskan peranannya sebagai Eddie Brock bersama Michelle Williams sebagai Anne Weying. Watak penjahat utama Cletus Kasady aka Carnage, telah diperkenalkan dalam filem pertama Venom menerusi babak kredit. Calon Oscar, Naomie Harris turut menyertai barisan pelakon dengan memainkan watak Shriek, sekutu kepada Carnage.

Filem sekuel ini diarahkan oleh Andy Serkis dari lakon layar yang ditulis oleh Kelly Marcel, berdasarkan cerita olhe Hardy dan Marcel. Penerbit terdiri daripada Hardy, Marcel, Avi Arad, Matt Tolmach, Amy Pascal dan Hutch Parker.

Filem pertama berjaya mengutip $855 juta dolar seluruh dunia meskipun mendapat ulasan bercampur-campur dari pengkritik dan penonton. Venom: Let There Be Carnage akan ditayangkan dipawagam seluruh dunia mulai 24 September ini.


K-Drama Fantasi ARTHDAL CHRONICLES: THE SWORD OF ARAMUN Akan Ditayangkan Di Disney+ Hotstar Pada September Ini

Kisah pahlawan yang ditakdirkan, masing-masing menulis legenda unik mereka sendiri di tanah kuno Arth, musim kedua Arthdal Chronicles: The Sword of Aramun akan tiba September ini di Disney+ Hotstar.

Arthdal Chronicles: The Sword of Aramun

Epik fantasi Korea, Arthdal Chronicles: The Sword of Aramun akan kembali dengan kisah baharu yang menawan berlatarkan lapan tahun selepas Raja Tagon mula-mula menaiki takhta.

Arthdal Chronicles: The Sword of Aramun

Dibintangi Jang Donggun (A Gentleman’s Destiny, V.I.P.) sebagai Tagon, raja Arthdal; Lee Joongi (Moon Lovers: Scarlet Heart Ryeo, The King and the Clown) sebagai Eunseom, ketua suku Ago dan Inaishingi; Shin Saekyeong (Run On, The Girl Who Sees Scents) sebagai Tanya, paderi wanita Arthdal; dan Kim Okvin (Thirst, The Villainess) sebagai ahli politik manipulatif dan ratu pertama Arthdal, Taealha;

Run On, The Girl Who Sees Scents

Arthdal Chronicles: The Sword of Aramun musim kedua diarahkan oleh Kim Kwangsik (The Great Battle), dan ditulis oleh penulis musim pertama Kim Younghyun dan Park Sangyean.

Arthdal Chronicles: The Sword of Aramun

Strim musim dua Arthdal Chronicles: The Sword of Aramun pada September ini hanya di Disney+ Hotstar.

Arthdal Chronicles: The Sword of Aramun

Arthdal Chronicles: The Sword of Aramun


Maze Runner : The Death Cure Review

Durasi: 2 Jam 21 Minit
Tarikh Tayangan: 25 Januari 2018
Bahasa: Inggeris
Genre: Sains Fiksyen
Klasifikasi: PG-13

Kesinambungan daripada filem kedua Maze Runner: The Scorch Trial yang lepas dan pada kali ini meneruskan lagi kembara Thomas bersama rakan rakannya untuk mencarI rakan mereka iaitu Min Ho yang telah ditangkap ketika serang hendap di markas “Right Arm” .

Kali ini mereka meneruskan pengembaraan mereka bermula di sebuah landasan keretapi dan membawa mereka ke sebuah bandar yang merupakan kota pertahanan dan juga dikenali sebagai “safe zone” WCKD. Di situ, pihak WCKD meneruskan lagi penyelidikan mereka dalam usaha untuk mencari penawar kepada virus Flare yang telah menyerang dan memusnahkan hampir keseluruhan ketamadunan dunia.

Dalam perjalanan mereka menuju ke kota tersebut, Thomas dan rakan rakannya telah berjumpa dengan satu puak yang tinggal di luar kota tersebut dan salah seorang rakan mereka di The Glade dahulu iaitu Gally menjadi salah seorang askar pertahanan bagi puak tersebut.

Dengan bantuan Gally, mereka berjaya memecah masuk ke kota tersebut dan menyelamatkan rakan mereka iaitu Min Ho dan juga beberapa orang lain yang menjadi mangsa ujian WCKD. Sementara itu, Min Ho telah menjalani beberapa siri ujian bagi mendapatkan antibodi untuk menghasilkan serum bagi melawan jangkitan virus Flare oleh Teresa.

Setelah merancang pelbagai rancangan dengan teliti, mereka akhirnya berjaya memecah masuk dan menyelamatkan rakan mereka. Dalam pada masa yang sama pihak penentang yang tinggal di luar kota berjaya memecah masuk ke dalam kota tersebut dan memusnahkan segala kemudahan yang ada.

Sememangnya siri akhir pada kali ini merupakan satu pengakhiran yang padat dengan aksi dan juga mainan emosi. Bagi mereka yang tidak menonton siri pertama dan kedua mungkin akan sedikit keliru dengan perkara dan watak yang ada dalam siri ketiga ini kerana watak dan peristiwa yang berlaku merupakan kesinambungan daripada yang lepas. Bagi sesetengah watak pada kali ini juga tidak seberapa dikembangkan kerana telah dikembangkan dalam siri yang lepas dan ini memberi peluang kepada perkembangan watak watak lain walaupun tidak dikembangkan secara keseluruhan.

Aksi yang disediakan pada kali ini tidak kurang hebatnya seperti sirinya yang lepas yang mana pastinya memberikan rasa cemas dan ‘limpahan’ adrenalin bagi setiap penonton sesuai dengan tajuknya iaitu “Maze Runner” maka anda akan turut merasai keadaan seperti ‘berlari’ dalam pawagam.

Plot yang disusun dengan memuatkan aksi yang padat menguatkan lagi rasa ingin tahu penonton pada kali ini. Dan susunannya jugak tidak begitu “rushing”.

Mainan emosi pada kali ini juga agak dasyat sekiranya ingin dibandingkan dengan sirinya yang lepas dengan kematian banyak watak penting semestinya menekan emosi penonton di akhir akhir tayangan. Konflik demi konflik ditimbulkan dan akhirnya dileraikan.

Secara keseluruhannya boleh dikatakan bahawa sumpahan filem ketiga dalam setiap trilogi tidak terkena kepada filem ini. Maze Runner: The Death Cure merupakan salah satu filem yang perlu anda tonton untuk bulan ini.

Tiada post credit scene.
Rating Kakimuvee : 8/10


Musim 3 One-Punch Man Telah Diumumkan

Hampir tiga tahun selepas musim kedua menamatkan siarannya di skrin kecil, akhirnya One-Punch Man akan kembali untuk musim ketiga.

Seperti yang dilaporkan oleh Crunchyroll, laman web rasmi untuk anime One-Punch Man mengesahkan pada hari Khamis yang lalu bahawa musim ketiga rancangan popular itu akan mula diterbitkan.

Visual utama yang dilukis oleh pereka watak Chikashi Kubota telah disiarkan bersama pengumuman itu. Karya seni itu menampilkan Saitama dan Garou, tetapi ia tidak menawarkan sebarang penggoda tentang perkara yang sebenarnya akan berkembang pada musim akan datang.

Dicipta oleh artis Jepun ONE, One-Punch Man mengisahkan tentang Saitama, seorang adiwira yang kuat dengan keupayaan untuk mengalahkan mana-mana lawan dengan sekali tumbukan. Bosan dengan rekod pertempurannya yang sempurna, Saitama memulakan usaha untuk mencari lawan yang boleh mencabarnya.

Siri ini bermula sebagai komik web pada tahun 2009 sebelum beralih ke majalah Shueisha’s Young Jump Next pada tahun 2012.

Manga itu telah diadaptasi menjadi siri anime popular dan pelbagai permainan video, termasuk One-Punch Man: A Hero Nobody Knows.

One-Punch Man: A Hero Nobody Knows.

Musim kedua telah ditayangkan pada tahun 2019, meletakkan asas untuk satu lagi pertarungan yang menarik, penjahat yang menakutkan, dan lebih banyak pengembaraan Genos dan Saitama, dengan beberapa adegan aksi yang hebat.

Selain musim ketiga One-Punch Man, filem adaptasi aksi langsung turut dibangunkan dengan bekas pengarah Fast X, Justin Lin diberi tanggungjawab untuk mengarahkan filem tersebut. Penulis Venom, Scott Rosenberg dan Jeff Pinker berkhidmat sebagai penulis skrip.

Filem adaptasi One-Punch Man menyertai beberapa adaptasi anime aksi-langsung yang lan, termasuklah siri Netflix One-Piece, pembuatan semula Akira dan versi ‘reimagined’ Your Name.


Saksikan Trailer Pertama Filem Terbaru SAW Lakonan Chris Rock

Lionsgate telah melancarkan trailer filem terbaru Saw berjudul Spiral: From the Book of Saw lakonan Chris Rock yang memainkan peranan sebagai detektif polis yang menyiasat satu kes pelik. Anda boleh saksikan trailer tersebut dipemain video dibawah.

Spiral: From the Book of Saw

Spiral: From the Book of Saw

Berdasarkan cerita yang ditulis oleh Chris Rock, yang turut bergandingan dengan Samuel L. Jackson, Rock memainkan peranan sebagai seorang detektif polis yang menyiasat siri kes jenayah yang pelik. Jackson memainkan peranan sebagai ayahnya. Mereka turut disertai Max Minghella sebagai Willaim Schenk, rakan sekerja Rock dan Mariso Nichols sebagai Capt. Angie Garza, ketua kepada karakter Rock.

Filem ke-9 Saw ini akan menawarkan kepada peminat di seluruh dunia tahap baru yang semakin meningkat dengan perangkap yang licik, petunjuk pintar dan ketegangan berlebihan yang mereka harapkan dari salah satu francais seram yang paling menakutkan di dunia.

Diterbitkan penerbit Saw, Mark Burg dan Oren Koules, filem ini diarahkan oleh Darren Lynn Bousman, yang pernah mengarahkan tiga filem francais Saw yang sukses. Lakonlayar ditulis oleh Pete Goldfinger dan Josh Stolberg berdasarkan cerita yang dicipta oleh Rock. Pencipta francais Saw, James Wan dan Leigh Whannell bertindak selaku penerbit eksekutif.

Spiral: From the Book of Saw akan ditayangkan pada 15 Mei 2020.

Spiral: From the Book of Saw


[Trailer] Filem “Selamat Hari Tak Jadi” Akan Menemui Penonton Pada 25 Februari Ini!

Filem seram tempatan Selamat Hari Tak Jadi bakal ditayangkan di Astro First mulai 25 Februari ini. Diarahkan pengarah tersohor tanah air, Dato Prof Dr A Razak Mohaideen Selamat Hari Tak Jadi dibintangi Janna Nick, Aaron Aziz, Nasha Aziz dan beberapa pelakon lain.

Sekumpulan pelajar kolej yang diketuai oleh Hani dan rakan-rakannya Aiden, Parpu, Boboi dan Didi yang terkenal dengan perangai nakal mereka dengan menghasilkan rakaman video ‘prank’ rakan-rakan lain di kolej.

Segalanya berubah apabila Puteri yang menjadi mangsa ‘prank’ Hani dan rakan-rakan, hampir membunuh diri akibat berasa malu. Hani yang tiada langsung perasaan bersalah dan menganggap perbuatannya itu semata-mata ‘trending’, mula diganggu oleh pembunuh misteri selepas kejadian ‘prank’ Puteri.

Setelah beberapa insiden menakutkan berlaku di rumah Hani, akhirnya pembunuh misteri tersebut muncul dan berdepan dengan Hani dan rakan-rakan lain pada ketika Hani bakal menyambut harijadinya yang ke 25.


Peminat Filem Seram? Ini 10 Filem Tamil Yang Menarik Untuk Ditonton

Sudah bosan dengan filem-filem seram dari Hollywood, Korea mahupun dari negara kita sendiri? apakata kita beralih angin pula dengan melihat filem-filem seram dari India pula. Kami yakin ramai pembaca Kakimuvee meminati filem-filem Bollywood dan Kollywood.

Buat permulaan untuk slot ‘Trivia’ dan ‘Slot Asia’ laman Kakimuvee, kami ingin kongsikan kepada anda 10 filem seram berbahasa Tamil / Telugu yang menarik untuk tonton! Anda boleh lihat senarai-senarai filem dibawah.

Chandramukhi merupakan remake kepada filem berbahasa Kannada berjudul Apthamitra (2004) dan filem berbahasa Malayalam, Manichitrathazhu yang ditayangkan pada tahun 1993. Dibintangi Rajinikanth, Prabhu, Jyothika dan Vadivelu, plot Chandramukhi berkisarkan seorang wanita yang menderita gangguan identiti disosiatif sehingga memberi kesan kepada keluarga dan pakar psikiatri yang berhasrat menyelesaikan kes  sambil membahayakan nyawanya.

Filem seram thriller ini diarahkan  R Ajay Gnanamuthu dan dibintangi pelakon seperti Ramesh Thilak, Sananth, Abhishek Joseph dan Arulnithi yang memainkan peranan utama.

Selepas meminum minuman keras, empat orang rakan memutuskan untuk melakukan sesuatu yang berani dengan melawat sebuah rumah banglo berhantu. Walau bagaimanapun, mereka tidak menyedari bahawa semangat jahat telah mengikuti mereka ketika pulang ke rumah.

Muni 2: Kenchana arahan Raghava Lawrence merupakan sekuel kepada Muni (2007). Filem seram komedi ini berkisarkan Raghava, yang takut untuk berada di luar telah dirasuk oleh hantu dan mula berkelakuan aneh. Hantu yang merasuknya itu merupakan pondan ingin membalas dendam terhadap MLA yang membunuh dia dan keluarganya kerana merampas tanah

Seorang pakar bedah Krish (Siddharth) dan isterinya, Lakshmi (Andrea), menjalani kehidupan yang bahagia di rumah indah mereka yang terletak di bawah pergunungan.

Semua berjalan dengan lancar untuk pasangan itu sehingga Paul (Atul Kulkarni) membeli rumah di kejiranannya bersama keluarganya yang terdiri daripada anak perempuannya Jenny (Anisha Victor) dan ahli keluarga yang lain. Kedua-dua keluarga itu menjalani kehidupan yang baik. Walau bagaimanapun, Jenny mula mengalami pengalaman paranormal yang pelik.

Santhanam jatuh cinta dengan Shanaya, tetapi bapa Shanaya, tidak senang dengan hubungan mereka dan memutuskan untuk membunuh Santhanam dengan bantuan sami Rajendran.

Rajendran merancang satu rancangan dan mengundang Santhanam dan keluarganya ke sebuah banglo. Tetapi, Santhanam tidak tahu bahawa tempat itu berhantu.

Pisaasu adalah filem seram gothic Tamil 2014 yang ditulis dan diarahkan oleh Mysskin dan dihasilkan oleh Bala di bawah B Studios.

Seorang lelaki mengalami aktiviti paranormal di rumahnya selepas kematian seorang gadis yang dia cuba selamatkan. Tidak lama selepas itu, dia sedar bahawa hantu yang menganggunya itu sebenarnya cuba membantu dia mencari pembunuh gadis itu.

Arundhati adalah filem aksi seram berbahasa Telugu India yang diterbitkan pada 2009. Semasa lawatan ke tempat asalnya, Arundhati mengetahui bahawa dia kelihatan seperti nenek moyangnya, Jejamma. Tidak lama kemudian, pertempuran Jejamma menjadi pertarungannya sendiri kerana dia melawan pengamal ilmu hitam yang ingin membunuhnya.

Bergenre aksi seram, filem ini diarahkan oleh Kodi Ramakrishna dan ditulis oleh Chintapalli Ramana, dengan arahan kreatif Rahul Nambiar.

Aranmanai adalah filem komedi Seram Tamil India yang ditulis bersama dan diarahkan oleh Sundar C. Sebuah keluarga kembali ke kampung halaman mereka untuk menjual rumah nenek moyang mereka. Bagaimanapun ketibaan mereka dicemari oleh peristiwa ghaib, dan Ravi, saudara keluarganya, memutuskan untuk mendedahkan kebenaran.

Anandhapurathu Veedu adalah filem misteri supernatural berbahasa Tamil India 2010 yang ditulis dan diarahkan oleh pengarah televisyen Tamil Naga, yang telah mengarahkan siri seperti Marmadesam, Vidathu Karuppu dan Chidambara Rahasiyam.

Seorang lelaki kembali ke kampung halamannya dengan isterinya dan anaknya selepas 15 tahun dan memutuskan untuk tinggal di rumah nenek moyangnya selama beberapa hari. Namun begitu, mereka mula mengalami merasai kehadiran hantu ketika berada disana.

Eeram adalah filem thriller jenayah supernatural berbahasa Tamil India yang diterbitkan pada 2009. Ditulis dan diarahkan oleh Arivazhagan, filem ini berkisarkan Vasu yang menyiasat kes kematian bekas kekasihnya, Ramya selepas dia tidak yakin bahawa Ramya membunuh dirinya sendiri. Dia mengesyaki pembunuh Ramya adalah suami dan jirannya. Ketika jumlah kematian semakin meningkat, Vasu terpaksa menghadapi rahsia kisah lampaunya.


Trailer & Sinosis Telefilem ‘Sahul Bhai’ Arahan Amen Khalid

Legasi allahyarham Mamat Khalid diteruskan menerusi anaknya, Amen Khalid yang tampil dengan super tele bertajuk ‘Sahul Bhai’.

Sahul Bhai berlatarkan tahun 1970-an yang mengisahkan pendatang Bangladesh, Sahul Bhai, yang masuk bekerja di Malaysia tanpa dokumen sah. Hidupnya bagaimanapun sentiasa dalam ketakutan dan orang di sekeliling pula mengambil kesempatan ke atas dirinya.

Amen Khalid mengarahkan filem ini sambil dibantu Mohd Nur Rafi’uddin atau Din Sani sebagai penolong pengarah.

Telefilem ini menampilkan barisan pelakon seperti Kodi Rasheed, Niezam Zaidi, Wafariena Roslan, Yassin Yahya, Adam John serta penampilan khas Mat London.

Buat masa ini, tarikh tayangan telefilem Sahul Bhai masih belum didedahkan.

@theadamjohnshow Nantikan. SAHUL BHAI. Arahan Amen Khalid. ♬ original sound – Adam John – Adam John

View this post on Instagram            A post shared by Amen Khalid (@amenkhalid)


Model Konsep THE BATMAN Memberikan Pandangan Lebih Terperinci Batmobile

Pada awal Mac yang lalu, pengarah Matt Reeves telah mendedahkan kenderaan Batmobile untuk filem The Batman lakonan Robert Pattinson.

Walaupun gambar-gambar yang dikongsikan itu bersuasana malam, peminat masih dapat melihat dengan jelas kenderaan yang akan digunakan adiwira Gotham dalam filem akan datang.

Menerusi beberapa gambar terbaru yang dikongsikan pembuat model konsep, Jeff Frost, peminat dapat melihat gambaran yang lebih terang dan lebih terperinci pada keseuruhan reka bentuk kenderaan Batmobile. Anda boleh saksikan gambar-gambar tersebut dibawah.

The Batman dibarisi pelakon seperti Robert Pattinson yang memainkan peranan utama sebagai sebagai Bruce Wayne / Batman. Dia akan turut disertai Zoe Kravitz sebagai Selina Klye / Catwoman, Paul Dano sebagai The Riddler, Andy Serkis sebagai Alfred Pennyworth, John Turturro sebagai Carmine Falcone dan bintang Westworld, Jeffrey Wright sebagai Commissioner Gordon dan Collin Farrell sebagai Oswald Cobblepot, aka The Penguin. Peter Sarsgaard dan Jayme Lawson turut membintangi filem ini, sebagai Gotham D.A. Gil Colson dan Bella Reál

Setakat ini, plot filem masih lagi belum didedahkan, tetapi menurut sumber, The Batman akan meneroka tahun-tahun awal Bruce Wayne sebagai Batman.

The Batman akan menemui penonton pada Oktober 2021


Assassin’s Creed – Bakal Berjaya Atau Gagal

ASSASSIN’S CREED – BERJAYA ATAU GAGAL?

Tahukah korang, banyak filem live action yang berdasarkan dari permainan video menerima reputasi buruk dikalangan penonton dan pengkritik filem.

Namakan sahaja dari Street Fighter, trilogi Mortal Kombat, Tekken, The King of Fighter dan Final Fantasy, kesemuanya mendapat rating yang rendah dari kalangan penonton.

Mujur Warcraft dapat diterima peminat filem walapun pengkritik melabelkan filem tersebut sekadar “biasa-biasa” aje.

Hanya Resident Evil yang mampu bertahan sehingga ke sekuel terakhir, The Final Chapter yang akan ditayangkan tahun hadapan. Tapi perhatikan rating yang diterima, hampir kesemua filemnya mendapat rating yang sederhana.

Kenapa kebanyakan filem seperti ini gagal? Mudah, Membuat filem berdasarkan permainan video lebih sukar dari yang berdasarkan komik.

Ini disebabkan pembikin filem perlu mencipta plot yang menarik, releven dan dalam masa yang sama karakter dan originaliti perlu dikekal seperti dalam game. Tidak seperti filem berdasarkan komik kerana plot dan karakter sudah tersedia, cuma perlu mengolah dan twist sedikit untuk memberi kejutan kepada penonton.

Jika anda peminat komik, itu tiada masalah, tapi bagi gamers itu adalah masalah. Gamers sangat pentingkan perincian pada karakter, plot filem, details yang ada pada kostum dan environment sekeliling karakter dan kuasa-kuasa yang ada pada setiap karakter. Adakah sama seperti dalam game atau tidak.

Element tersebutlah yang diberi perhatian oleh gamers apabila mereka menonton filem-filem berkenaan. Sedikit twist pasti filem tersebut dikritik teruk. Apatah lagi jika mereka mengabaikan terus element2 itu.

Resident Evil pernah dikritik kerana mengenepikan karakter2 utama yang ada setiap game Resident Evil. Final Fantasy mengalami Isu yang sama. King of Fighter pula dikritik kerana setiap karakter dalam filem tersebut tidak mempunyai kuasa seperti dalam game manakala Mortal Kombat dikritik kerana jalan cerita yang mengarut.

Kini satu lagi filem yang berdasarkan dari permainan video sedang persiapkan diri untuk menerima kecaman peminat terutamanya kaki gamers apabila ditayangkan nanti.

Filem yang dimaksudkan ialah Assassin’s Creed. Walaupun filem berkenaan mendapat rating 9.1/10 di IMDb, ia bukanlah rating sebenar yang diterima kerana ia belum ditayangkan lagi kepada umum. So kita tidak boleh jangkakan apa kritikan yang bakal diterima apabila ditayangkan nanti pada 21 Disember ini

Team produksi Assasin’s Creed memberitahu yang mereka mengekalkan kesemua element yang ada dalam game tersebut dalam filem ini malah mencipta versi mereka sendiri bagi melihatkan filem ini nampak lagi menarik dan awesome.

Tujuan mereka mengekalkan kesemua element yang seperti dalam game adalah bagi mengelakkan dari dihentam seperti filem-filem lain kerana kegagalan mereka untuk memasukan element penting yang ada dalam permainan video kedalam filem.

Jika mereka mengekalkan kesemua element itu, bagaimana pula dengan plot filem? Menarik ataupun tidak? Jika menarik, filem ini bakal mendapat rating yang tinggi, dan jika mengarut plot filemnya, ia akan mendapat nasib yang sama seperti filem-filem game yang lain. Mortal Kombat berjaya mengekalkan kesemua element game dalam filem mereka, tapi tetap gagal kerana kualiti dan plot filem yang lemah.

Btw, please don’t trust 100% pada trailer.

Inilah yang cuba dipertaruhkan dalam filem Assassin’s Creed, mereka memberi jaminan kesemua element game dikekalkan dan ditambahbaik, dan menjanjikan jalan cerita awesome. Kita cuma perlu menunggu apabila ditayangkan pada minggu hadapan untuk kita nilai kehebatan filem ini samada berjaya ataupun gagal.

Ada kaki gamers Assassin’s Creed disini?


Akhirnya Sut Superman Berwarna Hitam Didedahkan Dalam “Deleted Scene” Justice League

Selepas berspekulasi tentang kewujudan sut superman berwarna hitam dalam filem Justice League hangat diputarkan oleh peminat-peminat filem DC semasa diawal tayang filem berkenaan, akhirnya sebuah video yang dipercaya babak dipotong dari filem berkenaan telah mendedahkan, sut tersebut sememangnya wujud dalam filem Justice League.

Sebelum ini, Fabian Wagner yang juga merupakan cinematographer filem berkenaan mengesahkan sut superman berwarna hitam wujud dalam filem Justice League tetapi sebagai ‘easter egg’ sahaja.

Berdasarkan dari babak yang dipotong itu, jelas sekali footage tersebut adalah hasil dari Zack Snyder memandangkan tiada kesan khas pada mulut Henry Cavill. Joss Whedon telah melakukan beberapa reshoot sejurus mengambil alih tugas dari Zack Snyder yang terpaksa melepaskan tugas pengarahnnya disebabkan masalah peribadi.

Babak superman yang berada dalam kapal angkasa Kryptonian dan memilih sut sebelum pergi membantu Justice League menentang Steppenwolf bakal ditunjukkan dalam versi Blu-ray yang akan dilancarkan pada 13 Mac 2018


INDIANA JONES Dipilih Sebagai Wira Filem Terhebat Sepanjang Zaman Dalam Undian Di Majalah EMPIRE

Majalah Empire baru-baru ini telah meminta para pembaca untuk memilih wira filem kegemaran mereka sepanjang zaman, dan pengembara ikonik yang juga ahli arkeologi, Indiana Jones (Harrison Ford) telah mendapat tempat teratas, mengatasi proatagonis dari filem Alien, Ellen Ripley (Sigourney Weaver) yang menduduki carta #2 pilihan peminat.

Untuk kedudukan lain-lain, peminat hanya dapat mengentahui senarai 50 teratas apabila majalah Empire melancarkan edisi terbaru tidak lama lagi.

It's new Empire day! Pick up the Celebration Of Cinema issue today, featuring James Cameron, Sofia Coppola, Barry Jenkins, Steve Martin and much more – plus more from The Comfort Zone, Clueless at 25, Dune, and Werner Herzog.
Order online here: https://t.co/WLTNB9Da88 pic.twitter.com/K9jygAcKOL
— Empire Magazine (@empiremagazine) May 14, 2020

Harrison Ford memainkan peranan Indiana Jones dalam tiga filem penggembaran klasik Indiana Jones termasuklah filem Kingdom of the Crystal Skull yang turut dibintangi Shia LeBouf. Ford juga dilaporkan bakal meneruskan wataknya dalam filem kelima Indiana Jones arahan James Mangold.

Anda boleh saksikan muka hadapan dan keratan majalah Empire untuk edisi akan datang.


Review Filem: Seo Bok (2021)

Selepas Space Sweepers, Korea Selatan telah mengeluarkan satu lagi filem bertema sains fiksyen pada tahun in. Filem yang dimaksudkan adalah Seo Bok, lakonan Gong Yoo yang terkenal menerusi peranannya dalam Train to Busan serta Park Bo Gum dan Jang Young-nam.  Saya sebenarnya telah menonton filem ini pada hari pertama Puasa dan empat hari selepas itu, tetapi tidak berkesempatan untuk mengulas...

Review Filem: Seo Bok (2021)

Selepas Space Sweepers, Korea Selatan telah mengeluarkan satu lagi filem bertema sains fiksyen pada tahun in. Filem yang dimaksudkan adalah Seo Bok, lakonan Gong Yoo yang terkenal menerusi peranannya dalam Train to Busan serta Park Bo Gum dan Jang Young-nam.
Saya sebenarnya telah menonton filem ini pada hari pertama Puasa dan empat hari selepas itu, tetapi tidak berkesempatan untuk mengulas filem terbaru ini. Cerita Seo Bok sangat mudah, menceritakan seorang bekas ejen (Gong Yoo) yang perlu menjaga klon manusia pertama yang digelar Seo Bok (Park Bo-Gum).
Kisahnya bermula apabila salah seorang individu yang terlibat dalam projek Seo Bok dibunuh oleh pengganas. Bagi mengelakkan Seo Bok mengalami nasib yang sama, satu misi pemindahan telah dibuat, dan seorang bekas ejen dari agensi perisikan, Min Gi-heon telah diberi tanggungjawab untuk menjaga klon manusia itu semasa proses pemindahan.
Bagaimanapun, berlaku pekara yang tidak diingini apabila konvoi mereka telah diserang oleh segerombolan askar upahan. Hanya Gi-heon dan Seo Bok yang terselamat dalam serangan itu, dan mereka telah dibawah ke satu tempat yang tidak diketahui. Gi-heon bagaimanapun berjaya melepaskan diri dari ikatan, dan dia telah melarikan Seo Bok ke rumah selamat agensi perisikan.
Namun, pekara sama turut berlaku apabila dia diserang sekutunya sendiri. Kini, dia tidak boleh mempercayai sesiapa dan harus menyelesaikan misinya, membawa Seo Bok ke tempat yang selamat.

Premis Seo Bok sebenarnya sangat menarik kerana ia berpotensi untuk lebih banyak adegan aksi. Ini kerana Gi-heon perlu menjaga Seo Bok yang menjadi buruan organisasi-organisasi tertentu. Namun, apa yang mengecewakan filem ini tidak memberikan banyak aksi seperti yang diharapkan. Plotnya lebih tertumpu pada misi Gi-heon dan konflik yang dihadapinya ketika menjaga Seo Bok. Memandangkan filem ini tidak banyak memaparkan adegan yang ‘adrenaline rush’, temponya boleh dikatakan agak perlahan.

Bila saya kata temponya perlahan bermakna filem ini banyak ‘cakap-cakap’ bak kata pengemar filem. Ya, sebaik sahaja protagonis berjaya membawa lari Seo Bok dari bahaya, segalanya berubah. Banyak plot yang meleret, terutamanya apabila masing-masing mula bercerita kisah lampau mereka. ‘Second act’ Seo Bok memang banyak plot ‘flashback’ sehingga membuatkan saya merasa bosan dan mula hilang minat untuk meneruskan filem ini.
Filem ini cuba mencipta hubungan beremosi antara Gi-heon dan Seo Bok, tetapi bagi saya ia tidak begitu menjadi. Mungkin kedengaran tipikal, tetapi jika Seo Bok itu kanak-kanak, seperti filem Deliver us from Evil, atau remaja yang lebih muda dari Park Bo Gum, mungkin hubungan beremosi itu dapat disampaikan kepada penonton. Terdapat beberapa babak komik dalam filem ini yang … bukan mengurangkan tegangan, tetapi lebih kepada memberi kesegaran pada mata.

Memandangkan filem ini ada adegan aksi, saya ulas sedikit elemen tersebut. Adegan semasa mereka diserbu askar upahan bagi saya lebih menarik dari aksi di bahagian klimaks. Disitu, sekurang-kurangnya kita boleh melihat adegan tembak-menembak berbanding adegan aksi yang lain dimana ia lebih fokus pada Seo Bok. Walaupun karakter lakonan Gong Yoo adalah seorang bekas ejen, tidak banyak aksi yang kita boleh lihat darinya.
Saya faham, ini filem sains fiksyen, tetapi seperti yang saya katakan diatas, premisnya berpotensi untuk memberikan lebih banyak adegan-adegan aksi. Tambahan pula, jika anda lihat keseluruhan jalan ceritanya, Seo Bok ini boleh sahaja dijaga syarikat yang menciptanya dari serangan pengganas dengan menambah jumlah pengawal dan mengambil pengawal elit.
Secara keseluruhannya, Seo Bok adalah filem yang berpotensi untuk menjadi lebih menarik, lebih rancak tetapi sayang terjerat dengan cubaan untuk mencipta suasana emosi antara dua watak utama. Merugikan, bakat dua pelakon Gong Yoo dan Park Bo Gum disia-siakan dengan filem yang membosankan. Saya bukan saja-saja berkata bosan, tetapi kalau terpaksa menonton dua kali pada minggu yang sama, itu adalah tanda filem ini bosan. Apapun ulasan ini sekadar pendapat saya, mungkin pendapat kita berbeza dan saya bersedia untuk mendengar pendapat anda mengenai filem Seo Bok.

                   Rating Kakimuvee

2.5/5


Review Filem: Pattas (2020)

MMA. Sebut sahaja filem MMA semestinya kita akan terbayang akan sebuah filem tempatan yang pada suatu tempoh ketika yang tular ke segenap seluruh tanah air dan mengatakan bahawa itu adalah filem MMA pertama yang dihasilkan oleh produksi tempatan. MMA atau Mixed Martial Arts sekali lagi menjadi salah satu komponen dalam filem. Bezanya kali ini dibawa oleh sebuah produksi dari India dan tidak menyatakan bahawa ia adalah filem MMA pertama negara mereka.

Pattas dalam bahasa tamil, terjemahan terus ke bahasa Melayu bermaksud “Bunga Api” kali ini mengenengahkan tentang satu seni bela diri yang tertua di dunia yang berasal dari tanah India dan didakwa berevolusi kepada semua jenis seni bela diri yang ada di dunia ini.

Kisah dimulakan dengan begitu meleret dengan penceritaan yang dilihat agak tunggang terbalik dan juga caca merba. Dimulakan dengan pengenalan watak utama yang merupakan seorang pemuda di sebuah bandar yang suka ke sana ke mari dengan seorang rakannya. Tanpa menyedari beliau mempunyai seorang ibu yang masih lagi hidup yang terpisah akibat satu tragedi pahit dalam hidup mereka.

Babak babak yang meleret serta dilihat tidak perlu terus menerus disajikan kepada penonton dalam separuh masa pertama filem ini. Namun momentum filem ini dilihat stabil pada separuh masa kedua iaitu bermulanya filem selepas “intermission” yang mana menceritakan “backstory” kepada tragedi pahit dan juga “origin story” kepada watak utama.

Penceritaan yang penuh dengan aksi dan makna disajikan kepada penonton serta perkembangan kepada watak “villain” diberikan kepada penonton pada separuh masa kedua ini.

Secara keseluruhannya, filem yang berdurasi 2 jam 25 minit ini hanya perlu masa yang lebih pendek untuk tayangan dan penceritaan yang tidak meleret.Penggunaan konsep MMA juga dilihat dimanfaatkan dengan baik dimana pertembungan antara seni bela diri yang lain itu dapat dilihat secara jelas walaupun hanya diberikan sebanyak 1/3 dari keseluruhan filem ini.

Namun ada beberapa aspek lain lagi yang menyumbang kepada kualiti yang biasa biasa sahaja pada filem ini seperti babak yang tidak perlu dan beberapa babak dubbing yang tidak sempurna kerana suara asal masih kedengaran dalam beberapa babak.


The Division: Rawson Marshall Thurber Ambil Alih Kerusi Pengarahan

Filem adaptasi “The Division” telahpun dibangunkan sejak 2018, tetapi sehinggakini ia masih tidak dapat menjalani penggambaran disebabkan kesibukan pengarah “John Wick”, David Leitch yang terlibat dengan pelbagai projek.

Dalam perkembangan terbaru, Leitch terpaksa melepaskan kerusi pengarah kepada Rawson Marshall Thurber, tetapi masih kekal sebagai penerbit filem.

Pelakon Jake Gyllenhaal dan Jessica Chastain masih kekal sebagai pelakon utama, begitu juga Rafe Judkins (Wheel of Time) yang menjadi penulis lakonlayar dibawah selian Letch.

“The Division” diadaptasi dari permainan video “Tom Clancy’s The Division”, yang juga merupakan salah satu harta intelek novelis Tom Clancy. Permainan video itu telah mencipta rekod semasa ia dilancarkan, dan sekuelnya masih kekal popular sejak ia dilancarkan pada Mac 2019.

Plot filem ditetapkan pada zaman hadapan dimana jutaan manusia telah mati disebabkan penyebaran virus melalui duit kertas semasa hari Black Friday. Menjelang hari Krismas, keadaan telah menjadi huru-hara. Sekumpulan orang awam, yang telah dilatih untuk menghadapi bencana besar seperti ini, telah diaktifkan untuk menyelamatkan saki baki penduduk.

“The Division” diterbitkan Ubisoft Motion Pictures, dan Netflix akan menjadi pengedar Buat masa ini, tarikh tayangan masih belum diumumkan pihak studio.


Ejen Ali The Movie Teruskan Penguasaan! Catat Kutipan RM 30 Juta Dalam Tempoh 6 Minggu Tayangan.

Kehebatan ejen cilik berusia 12 tahun diteruskan lagi apabilan filem terbitan Primeworks Studios dan WAU Animation, Ejen Ali the Movie meneruskan penguasaan carta perfilem tempatan dengan meraih kutipan RM30 Juta dalam tempoh 6 minggu tayangan. Kehayaan tersebut sekaligus melakar sejarah sebagai produksi animasi tempatan paling laris bagi tahun 2019.

Kejayaan luar biasa ini diperolehi dari hasil sokongan padu penggemar filem dan peminat Ejen Ali yang telah beberapa kali menonton filem tersebut di pawagam sejak dari hari pertama tayangannya, iaitu pada 28 November 2019.

Filem Ejen Ali the Movie yang mula menguasai pawagam tempatan sejak musim cuti persekolahan yang lalu telah bersaing hebat dan berjaya menandingi filem-filem popular antarabangsa yang lain. Rentetan dari kejayaan ini, tahun 2019 telah diangkat sebagai ‘Tahun Animasi Malaysia’ dan filem Ejen Ali the movie tampil sebagai filem animasi tempatan nombor #1 di Malaysia serta nombor #3 bagi kategori kutipan filem tertinggi sepanjang tahun.

Ahmad Izham Omar, Ketua Pegawai Eksekutif Primeworks Studios berkata, “Primeworks Studios berjaya mencipta sejarah baru hari ini dengan kejayaan filem Ejen Ali the Movie.”

“Saya percaya bahawa pencapaian ini bukan sahaja berjaya mengetengahkan potensi serta bakat-bakat baru dari WAU Animation bahkan ianya juga dapat membuktikan kredibiliti industri perfileman dan animasi Malaysia dalam menghasilkan karya berkualiti tinggi yang mendapat sokongan padu dan menjadi kebanggaan penonton.”

“Terima kasih kerana menyokong dan menjadikan filem Ejen Ali the Movie sebagai filem animasi nombor satu dan filem animasi ketiga terbesar sepanjang tahun.”

Filem animasi ini masih lagi ditayangkan dibeberapa pawagam tempatan dan sedang meluaskan penguasaannya di pasaran Indonesia sejak 1 Januari yang lalu.

View this post on Instagram

❗ RM30 JUTA DALAM 6 MINGGU❗ Sebuah permulaan yang hebat untuk tahun 2020! Terima kasih Ejen kerana menjayakan misi ini! 😍🎉🎉🎉 . 🤜🏻💥🤛🏻 _ ❗ RM30 MILLION IN 6 WEEKS❗ What an amazing start to 2020! Thank you Ejens for making the mission a success! 😍🎉🎉🎉 . 🤜🏻💥🤛🏻 . . #ThankYouEjens #EjenAli #EjenAliTheMovie #MisiSerbuPawagam #MisiTontonEATM #NoPiracy #NoRecording #aniMY
A post shared by  Ejen Ali Official (@ejen_ali) on Jan 10, 2020 at 4:00am PST

Jan 10, 2020 at 4:00am PST


She-Hulk: Bintang Orphan Black Dipilih Untuk Bawa Watak Jennifer Walters

Nampaknya, rancangan adiwira Disney+, She-Hulk telahpun memiliki pelakon utamanya!

Menurut laporan Deadline (via Comicbookmovie) pelakon siri sains fiksyen Orphan Black, Tatiana Maslany telah dipilih untuk memainkan peranan peguam Jennifer Walters, alter-ego untuk watak She-Hulk.

Selain itu juga, pengarah Dead To Me Kat Coiro akan mengarahkan episod pilot serta beberapa episod yang lain. Penulis lakonlayar Rick and Morty, Jessica Gao turut disahkan akan mengetuai barisan penulis skrip.

Dalam versi komik, Walter adalah seorang peguam yang memperolehi kuasa yang serupa dengan The Green Goliath selepas dia menerima transfusi darah dari sepupunya, Bruce Banner.

Penglibatan Mark Ruffalo dalam siri She-Hulk masih belum diumumkan secara rasmi, tetapi pelakon itu telah meninggalkan beberapa petunjuk bahawa dia akan mengulangi peranannya dalam MCU untuk rancangan tersebut.

Maslany dikenali menerusi peranannya dalam siri Orphan Black, dan dia juga membuat kemunculan dalam siri Diary of the Dead, Stronger, Destroyer dan terbaru, siri HBO, Perry Mason.

Diary of the Dead, Stronger, Destroyer

She-Hulk dijadualkan penggambarannya pada tahun hadapan di Atlanta, Georgia.


The New Mutant: James McAvoy Mungkin Tidak Membawakan Watak Profesor X?

James McAvoy dilaporkan tidak akan kembali membawakan watak Profesor Charles Xavier dalam filem akan FOX Marvel akan datang, X-Men: The New Mutant. Filem tersebut merupakan spinoff filem X-Men yang menampilkan kumpulan pelajar yang memiliki abiliti-abiliti yang dimiliki oleh kaum Mutant.

Sebelum ini dua pelakon telah disahkan untuk membawakan karakter dalam filem berkenaan iaitu Maisie Williams sebagai Wolfbane dan Anya Taylor-Joy sebagai Magik. Namun, ura-ura yang mengatakan James akan turut berlakon dalam filem berkenaan telah disangkal oleh salah seorang wartawan The Hollywood Reporter, Borys Kit.

On NEW MUTANTS: other rumored castings – James McAvoy as Prof X – not true. He is not in movie, per sources.
— Borys Kit (@Borys_Kit) May 11, 2017

— Borys Kit (@Borys_Kit) May 11, 2017

Bagaimanapun, James McAvoy akan kembali dalam filem X-Men seterusnya Dark Phoenix yang merupakan filem terakhirnya seperti yang tertulis dalam kontrak beliau dengan pihak studio. Mungkin ketiadaan James dalam filem The New Mutant menandakan pengakhiran kontraknya bersama pihak Fox dalam filem-filem Mutant seterusnya?

Sebelum ini, pelakon yang membawakan watak Profesor Charles Xavier, Patrick Steward telah bersara dari membawakan watak tersebut, James McAvoy pula membawakan watak tersebut semasa waktu muda, mungkin disebabkan timeline X-Men yang telah jauh kehadapan menyebabkan pihak studio untuk memikirkan pelakon baru yang sesuai seiring dengan timeline X-Men dan mengelakkan wajah Profesor X (yang dilakonkan oleh James McAvoy) yang tidak langsung kelihatan tua sejak filem pertama, X-Men: First Class yang berlatarbelakangkan zaman 60-an.

Apapun, kita tunggu perkembangan diantara James dan pihak Fox samada kontraknya disambung ataupun tidak.

X-Men: The New Mutants dijangka akan ditayangkan pada 13 April 2018.